title: Alexander Søderlund

text: Søderlund on aiemmin pelannut pääsarjatasolla Islannin pääsarjan Hafnarfjörðurissa, jossa hän voitti mestaruuden kaudella 2009 pelaten 18 ottelua ja tehden kolme maalia, sekä Norjan pääsarjan Haugesundissa, jossa hän pelasi 70 liigaottelua ja teki niissä 24 maalia kausina 2011–2013. Rosenborgiin Søderlund siirtyi kesken kauden 2013.


title: Alexander Søderlund

text: Norjan A-maajoukkueessa Søderlund teki ensiesiintymisensä vuonna 2012.


title: Isosaari (täsmennyssivu)

text: Isosaari tarkoittaa muun muassa seuraavia:Isosaari on muun muassa seuraavien tunnettujen suomalaisten sukunimi:


title: Jørgen Skjelvik

text: Jørgen Skjelvik (s. 5. elokuuta 1991 Bærum) on norjalainen jalkapalloilija, pelipaikaltaan vasen laitapuolustaja. Hän edustaa kaudella 2015 Norjan pääsarjassa pelaavaa Rosenborgia.


title: Jørgen Skjelvik

text: Skjelvik pelasi kausina 2011–2013 Stabækissa 29 Norjan pääsarjan ottelua. Kaudella 2011 hän pelasi myös yhden Ruotsin pääsarjan ottelun Helsingborgissa. Skjelvik siirtyi kaudeksi 2012 Ruotsin pääsarjan Kalmariin, jossa hän pelasi reilun kauden aikana 30 sarjaottelua. Kesken kauden 2013 hän siirtyi Rosenborgiin.


title: Jørgen Skjelvik

text: Norjan A-maajoukkueessa Skjelvik teki ensiesiintymisensä vuonna 2013.


title: Ole Selnæs

text: Ole Kristian Selnæs (s. 7. heinäkuuta 1994 Trondheim) on norjalainen jalkapalloilija, pelipaikaltaan keskikenttäpelaaja. Hän edustaa kaudella 2015 Norjan pääsarjassa pelaavaa Rosenborgia.


title: Ole Selnæs

text: Selnæs teki ensiesiintymisensä Norjan pääsarjassa 1. huhtikuuta 2012, kun Rosenborg pelasi 2–2 päättyneen vierasottelun Lillestrømiä vastaan.


title: Kursun kirkko

text: Kursun kirkko on Sallan Kursun kylään 1964 puusta rakennettu suorakaiteen muotoinen satulakattoinen pitkäkirkko, jonka suunnitteli Iikka Martas. Kyläkirkkona toimivan rakennuksen yhteydessä on seurakuntakeskus. Kirkon pinta-ala on 500 neliötä ja siellä on istumapaikkoja 225 hengelle. Erillinen kartion muotoinen alaosastaan avoin kellotapuli rakennettiin samana vuonna kuin kirkko, myös sen kello on vuodelta 1964.


title: Art Lande

text: Art Lande (s. 5. helmikuuta 1947 New York) on yhdysvaltalainen jazzpianisti, -rumpali, -säveltäjä ja -pedagogi. Hän oli Grammy-ehdokkaana 1987 soolopianoalbumistaan "Hardball!".


title: Art Lande

text: New Yorkissa varttunut Lande aloitti pianotunnit nelivuotiaana, opiskeli Williams Collegessa ja muutti 22-vuotiaana San Franciscon alueelle. Hänen esikoisalbuminsa oli saksalaiselle ECM Recordsille levytetty melodinen ja meditatiivinen "Red Lanta" (1973), jolla toisena muusikkona kuullaan norjalaista saksofonisti-huilisti Jan Garbarekia. Albumin nimi on anagrammi Art Landen nimestä.


title: Art Lande

text: Vuonna 1976 Lande perusti oman kvartetin nimeltä Rubisa Patrol, jossa trumpettia soitti Mark Isham, bassoa Bill Douglass ja rumpuja aluksi Glenn Cronkhite ja myöhemmin Kurt Wortmann. Jazzstandardien lisäksi Rubisa Patrol soitti paljon myös ryhmän alkuperäissävellyksiä. Yhtye esiintyi paljon San Franciscon alueella ja kierteli pikkubussilla ympäri Eurooppaa. Yhtye levytti albumit "Rubisa Patrol" (ECM 1976), "Desert Marauders" (ECM 1977) ja "The Story Of Ba-Ku" (1750 Arch Records 1978)


title: Art Lande

text: 1980-luvun alussa Lande opetti Cornish College of the Arts -oppilaitoksessa Seattlessa, vuosina 1983–1986 Sveitsin Sankt Gallenissa ja Lausannessa sekä vuodesta 1987 Naropa Universityssä Coloradon Boulderissa, jossa hän on siitä lähtien asunut.


title: Art Lande

text: Lande tunnetaan sekä jazzsäveltäjänä että pop- ja jazzstandardien persoonallisena tulkkina. Jälkimmäisestä ovat esimerkkejä hänen soolopianoalbuminsa "The Eccentricities of Earl Dant" (taas anagrammi omasta nimestä, 1977), "Hardball!" (1987), "Melissa Spins Away" (1987), "Friday the Thirteenth" (1996, Thelonious Monkin sävellyksiä) ja "While She Sleeps" (2005).


title: Art Lande

text: 1990-luvulta alkaen Lande on soittanut pianon ohella myös rumpuja monissa kokoonpanoissa.


title: Art Lande

text: Lähde:


title: Art Lande

text:
Paul McCandlessin kanssa
Rabbit Ears Productions (lastenmusiikkia)


title: Johan Nygaardsvold

text: Johan Nygaardsvold (6. syyskuuta 1879 – 13. maaliskuuta 1952) oli norjalainen tehdastyöläinen ja työväenpuolueen poliitikko, joka toimi maansa pääministerinä 1935–1940 ja pakolaishallituksen johtajana Lontoossa vuoteen 1945 asti.


title: Johan Nygaardsvold

text: Kun Saksa hyökkäsi Norjaan huhtikuussa 1940 Weserübung-operaatiossa, Nygaardsvold siirtyi aluksi hallituksineen maan pohjoisosaan. Sieltä hallitus evakuoitiin Englantiin 7. kesäkuuta. Sodan loppuun asti hän johti pakolaishallitusta, joka koostui oikeisto-, vasemmisto- ja talonpoikaispuolueiden edustajista.


title: Peder Kolstad

text: Peder Kolstad (28. marraskuuta 1878 – 5. maaliskuuta 1932) oli norjalainen opettaja ja maanviljelijäpuolueen poliitikko, joka toimi maansa pääministerinä 1931–1932 ja kuoli kesken virkakautensa.


title: Jonas Svensson

text: Jonas Svensson (s. 6. maaliskuuta 1993 Verdal) on norjalainen jalkapalloilija, pelipaikaltaan puolustaja. Hän edustaa kaudella 2015 Norjan pääsarjassa pelaavaa Rosenborgia.


title: Jonas Svensson

text: Svensson teki ensiesiintymisensä Norjan pääsarjassa 10. huhtikuuta 2011, kun Rosenborg pelasi 4–4-tasapelin kotonaan Lillestrømiä vastaan. Hän nousi heti joukkueensa runkopelaajaksi pelaten ensimmäisenä liigakautenaan 25 ottelua. Yhteensä Svensson on pelannut Rosenborgissa 102 sarjaottelua kausina 2011–2014.


title: Pål André Helland

text: Pål André Helland (s. 4. tammikuuta 1990 Orkanger) on norjalainen jalkapalloilija, pelipaikaltaan hyökkääjä. Hän edustaa kaudella 2015 Norjan pääsarjassa pelaavaa Rosenborgia.


title: Pål André Helland

text: Helland teki ensiesiintymisensä Norjan pääsarjassa 20. kesäkuuta 2009, kun Rosenborg voitti Aalesundin vieraissa 3–0. Hän kävi kausina 2010 ja 2011 lainalla toiseksi korkeimman sarjatason Ranheimissa, ja pelasi Rosenborgissa vain kaksi liigaottelua, kunnes siirtyi kaudeksi 2012 toisen sarjatason Høddiin. Sieltä Helland palasi Rosenborgiin kesken kauden 2013.


title: André Hansen

text: André Hansen (s. 17. joulukuuta 1989 Oslo) on norjalainen jalkapalloilija, pelipaikaltaan maalivahti. Hän edustaa kaudella 2015 Norjan pääsarjassa pelaavaa Rosenborgia.


title: André Hansen

text: Hansen teki ensiesiintymisensä Norjan pääsarjassa 30. huhtikuuta 2009, kun hänen edustamansa Lillestrøm hävisi Brannille vieraissa 1–3. Hän pelasi seurassa kolme liigaottelua kausina 2009–2010. Lisäksi Hansen pelasi kaudella 2009 kahdeksan ottelua Islannin pääsarjan KR Reykjavíkissa. Kaudet 2011–2014 Hansen pelasi Norjan pääsarjaa Oddissa. Kaudeksi 2015 hän siirtyi Rosenborgiin.


title: André Hansen

text: Norjan A-maajoukkueessa Hansen teki ensiesiintymisensä vuonna 2013.


title: André Hansen

text: ¹ Kauden 2006 tilastot puuttuvat


title: Sander Svendsen

text: Sander Svendsen (s. 6. elokuuta 1997 Molde) on norjalainen jalkapalloilija, pelipaikaltaan hyökkääjä. Hän edustaa kaudella 2015 Norjan pääsarjassa pelaavaa Moldea.


title: Sander Svendsen

text: Svendsen teki ensiesiintymisensä Norjan pääsarjassa vain 15-vuotiaana 9. toukokuuta 2013, kun Molde voitti kotonaan Aalesundin maalein 4–1. Hän pelasi ensimmäisen sarjakautensa aikana kaksi ottelua. Kaudella 2014 Svendsen edusti Moldea 12 liigaottelussa ja voitti Norjan-mestaruuden.


title: Würenlingen

text: Würenlingen on kunta Pohjois-Sveitsissä, Aargaun kantonissa. Kunnassa on runsaat 4 000 asukasta.


title: Würenlingen

text: Würenlingen sijaitsee Aarejoen varrella, Badenin pohjoispuolella, kymmenkunta kilometriä Saksan rajalta ja Reiniltä.


title: Würenlingen

text: Valtatie H5 () Koblenzista Aarauhun kulkee Würenlingenin kautta. Kunnan eteläosassa, Untersiggenthalin vastaisella rajalla sijaitsee Siggenthal-Würenlingenin rautatieasema, jonka kautta kulkee Baden–Koblenz-rata.


title: Würenlingen

text: Würenlingenissä sijaitsee Paul Scherrer Institut, fysiikan tutkimuslaitos.


title: Knut Olav Rindarøy

text: Knut Olav Rindarøy (s. 17. heinäkuuta 1985 Molde) on norjalainen jalkapalloilija, pelipaikaltaan vasen laitapuolustaja. Hän edustaa kaudella 2015 Norjan pääsarjassa pelaavaa Moldea.


title: Knut Olav Rindarøy

text: Rindarøy on edustanut Moldea kaudesta 2004 lähtien. Hän on pelannut seurassa kausina 2004–2006 ja 2008–2014 yhteensä 159 ottelua Norjan pääsarjassa ja lisäksi 25 ottelua toiseksi korkeimmalla sarjatasolla kaudella 2007. Kaudella 2010–2011 Rindarøy pelasi neljä Espanjan pääsarjan ottelua Deportivo La Coruñassa. Hän on voittanut Moldessa Norjan-mestaruuden kausina 2011, 2012 ja 2014 sekä Norjan Cupin kaudella 2005.


title: Knut Olav Rindarøy

text: Norjan A-maajoukkueessa Rindarøy teki ensiesiintymisensä vuonna 2009.


title: Eirik Hestad

text: Eirik Hestad (s. 26. kesäkuuta 1995 Molde) on norjalainen jalkapalloilija, pelipaikaltaan keskikenttäpelaaja. Hän edustaa kaudella 2015 Norjan pääsarjassa pelaavaa Moldea.


title: Eirik Hestad

text: Hestad teki ensiesiintymisensä Norjan pääsarjassa 29. syyskuuta 2013, kun Molde pelasi vieraissa 1–1-tasapelin Haugesundia vastaan. Se oli hänen ainoa sarjaottelunsa kaudella 2013. Kaudella 2014 Hestad edusti Moldea kahdeksassa liigaottelussa ja voitti Norjan-mestaruuden.


title: Fredrik Gulbrandsen

text: Fredrik Gulbrandsen (s. 10. syyskuuta 1992 Drammen) on norjalainen jalkapalloilija, pelipaikaltaan hyökkääjä. Hän edustaa kaudella 2015 Norjan pääsarjassa pelaavaa Moldea.


title: Fredrik Gulbrandsen

text: Gulbrandsen teki ensiesiintymisensä Norjan pääsarjassa 16-vuotiaana 6. toukokuuta 2009, kun hänen edustamansa Lillestrøm hävisi vieraissa Startille 0–3. Hän edusti seuraa kausina 2009–2013 yhteensä 57 pääsarjaottelussa, joissa hän teki seitsemän maalia. Kesken kauden 2013 Gulbrandsen siirtyi Moldeen. Hän voitti Norjan-mestaruuden kaudella 2014.


title: Fredrik Gulbrandsen

text: Norjan A-maajoukkueessa Gulbrandsen teki ensiesiintymisensä vuonna 2014.


title: Rabbids Go Home

text: Rabbids Go Home () on Ubisoft Montpellier’n kehittämä humoristinen seikkailupeli, jonka julkaisi Ubisoft vuonna 2009 Nintendo DS- ja Wii-alustoille ja myöhemmin Windowsille.


title: Rabbids Go Home

text: Rabbids Go Home on neljäs Raving Rabbids-pelisarjan osa.


title: Consuming Passions

text: Consuming Passions on vuonna 1988 ensi-iltansa saanut Giles Fosterin ohjaama brittiläinen musta komedia, jonka pääosissa ovat Vanessa Redgrave, Jonathan Pryce ja Tyler Butterworth. "Consuming Passions" perustuu Michael Palinin ja Terry Jonesin näytelmään "Secrets" (1973), jonka pohjalta Paul D. Zimmerman ja Andrew Davies laativat elokuvan käsikirjoituksen. Elokuvan tuottajana oli William P. Cartlidge.


title: Consuming Passions

text:
"Consuming Passions" kertoo suklaatehtaasta, joka alkaa valmistaa suklaata, joka sisältää ihmislihaa. Kaikki alkaa vahingosta, kun Ian Littleton kolkkaa vahingossa suklaatehtaan kolme työntekijää sekoitusastiaan. Ihmislihaa sisältävä suklaa lähtee kuluttajille, joiden keskuudessa suklaasta tulee suuri hitti.
"Consuming Passions" kuvattiin Buckinghamshiren Iver Heathissa sijaitsevilla Pinewood Studiosilla ja Lontoossa heinä-syyskuussa vuonna 1987. Elokuvan tuotantoyhtiöinä olivat Euston Films ja The Samuel Goldwyn Company.


title: Consuming Passions

text: "Consuming Passions" sai ensi-iltansa New Yorkissa 6. huhtikuuta 1988. Los Angelesin ensi-ilta oli 29. huhtikuuta 1988. Laajimmillaan elokuvaa esitettiin vain viidessä teatterissa. "Consuming Passions" tuotti yhteensä 118 206 dollarin lipputulot Yhdysvaltain viidessä teatterissa. Tuotantoyhtiönäkin toiminut The Samuel Goldwyn Company oli myös elokuvan levittäjänä. "Consuming Passions" julkaistiin ensi kerran VHS:nä 16. elokuuta 1988 ja DVD:nä 12. syyskuuta 2011.


title: Salemin kirkko

text: Salemin kirkko on Ruotsissa Salemin kunnassa sijaitseva kirkkorakennus.


title: Salemin kirkko

text: Rakennustyöt aloitettiin 1100-luvulla. Siltä ajalta ovat kirkon torni ja osa runkohuoneen pohjoisseinästä. Vanhin kivikirkko oli pieni ja sillä on mahdollisesti ollut puinen edeltäjä, vaikkei siitä olekaan todisteita. 1200-luvulla rakennettiin sakaristo, seuraavien vuosisatojen aikana laajennettiin runkohuonetta. 1400-luvulla rakennettiin tiiliholvi.


title: Salemin kirkko

text: Kirkon kastemalja on punaharmaata hiekkakiveä ja peräisin 1100-luvulta. Krusifiksi on tehty 1200-luvulla. Alttarikaapin valmistivat luultavasti Herman Rode ja Johannes Stenrat Lyypekissä 1480-luvulla, ja seurakunta lahjoitti sen vuonna 1872 museoon.


title: Salemin kirkko

text: Kirkkomaa toimi hautauspaikkana 1900-luvun alkuun asti, jolloin perustettiin uusi Säbyhyn.


title: Doneztebe

text: Doneztebe () on kunta Nafarroan maakunnassa Espanjan puoleisessa Baskimaassa.


title: Lasse Poser

text: Lasse Poser (s. 1. heinäkuuta 1982) on suomalainen näyttelijä. Hän tuli tunnetuksi sarjasta "Rakastuin mä luuseriin", jossa hän esitti miespäähenkilöä Hemmoa. Sittemmin hän on esiintynyt ainakin sarjassa "Maan mitta".


title: GKS Tychy

text: GKS Tychy on puolan pääsarjassa Polska Liga Hokejowassa pelaava joukkue. Joukkue on perustettu vuonna 1971. Joukkue on puolan hallitseva mestari. Se on voittanut mestaruuden myös vuonna 2005.


title: GKS Tychy

text:
Ensimmäinen sija: 2005, 2015
Toinen sija: 1988, 2006, 2007, 2008, 2009, 2011, 2014
Kolmas sija: 1981, 1983, 2002, 2004, 2010, 2013


title: Mrs. Dalloway (elokuva)

text: Mrs. Dalloway (; myös "Virginia Woolf’s Mrs. Dalloway") on vuonna 1997 ensi-iltansa saanut Marleen Gorrisin ohjaama brittiläis-yhdysvaltalais-alankomaalainen psykologinen draamaelokuva, jonka nimiroolissa on Vanessa Redgrave. Muissa rooleissa ovat muun muassa Natascha McElhone ja Rupert Graves. "Mrs. Dalloway" perustuu Virginia Woolfin samannimiseen vuoden 1925 romaaniin, jonka pohjalta Eileen Atkins laati elokuvan käsikirjoituksen. Stephen Bayly ja Lisa Katselas olivat elokuvan tuottajina.


title: Mrs. Dalloway (elokuva)

text: "Mrs. Dalloway" sijoittuu vuoden 1923 Lontooseen ja kertoo keski-ikäisestä seurapiirirouva Clarissa Dallowaysta. Hänen hyvin suunniteltuja juhliaan varjostaa vanhan kosijan paluu. Kyseisen kosijan rouva Dalloway oli tuntenut yli 30 vuotta sitten.


title: Mrs. Dalloway (elokuva)

text: "Mrs. Dallowayn" kuvaukset alkoivat 28. heinäkuuta 1996 ja päättyivät 29. syyskuuta 1996. Elokuvan tuotanto oli keskeytettynä elokuun 14. päivästä syyskuun 3. päivään saakka. Elokuva kuvattiin Lontoon Westminsterissä ja Middlesexin Sheppertonin studioilla.


title: Mrs. Dalloway (elokuva)

text: "Mrs. Dalloway" sai ensi-iltansa Espanjassa San Sebastiánin elokuvajuhlilla 4. syyskuuta 1997. San Sebastiánin elokuvajuhlien jälkeen elokuva esitettiin myös muun muassa Kanadan Toronton elokuvajuhlilla 11. syyskuuta 1997. Yhdysvaltain ensi-ilta oli 20. helmikuuta 1998, Ison-Britannian 6. maaliskuuta 1998 ja Alankomaiden 24. syyskuuta 1998. "Mrs. Dallowayn" levittäjinä olivat Artificial Eye Isossa-Britanniassa ja First Look International Yhdysvalloissa vuonna 1998.


title: Mrs. Dalloway (elokuva)

text: "Mrs. Dalloway" ei ollut kaupallinen menestys, mutta se sai hyvän vastaanoton elokuvakriitikoilta. Elokuva tuotti Yhdysvalloissa 3 309 421 dollarin lipputulot; elokuvaa esitettiin ainoastaan kahdeksassa teatterissa. Rotten Tomatoes -sivuston mukaan kolmenkymmenenneljän arvostelun perusteella laskettuna kriitikoiden arvosteluista 71 prosenttia on positiivista. "Mrs. Dalloway" julkaistiin ensi kerran VHS:nää 29. syyskuuta 1998 ja DVD:nä 28. tammikuuta 2003.


title: Kupariheksasyanoferraatti

text: Kupariheksasyanoferraatti(II) eli kupariferrosyanidi (Cu[Fe(CN)]) on kupari- ja ferrosyanidi-ionien muodostama epäorgaaninen ioniyhdiste. Yhdistettä käytetään väriaineena ja puoliläpäisevien kalvojen valmistamiseen.


title: Kupariheksasyanoferraatti

text: Huoneenlämpötilassa kupariheksasyanoferraatti(II) on väriltään punaruskeata kiteistä ainetta, joka on käytännöllisesti katsoen veteen liukenematonta. Yhdiste koostuu kuparikationista ja kompleksisesta [CuFe(CN)]-ionista. Se liukenee muodostaen komplekseja syanidi- ja ammoniakkiliuoksiin. Kidevedettömän kupariheksasyanoferraatin lisäksi tunnetaan myös hydraatteja, joiden rakenteessa kideveden määrä vaihtelee.


title: Kupariheksasyanoferraatti

text: Kupariheksasyanoferraattia valmistetaan saostamalla kuparisuolan avulla kaliumferrosyanidiliuoksesta.


title: Kupariheksasyanoferraatti

text: Yhdistettä käytetään pigmenttinä öljymaaleissa ja emaleissa. Sitä sisältäviä punertavan- tai violetinruskeita väriaineita kutsutaan nimillä Firenzen ruskea, Hatchett-ruskea tai Van Dyck -ruskea. Kupariheksasyanoferraatti on yksi ensimmäisistä puoliläpäisevissä kalvoissa käytettävistä materiaaleista ja sitä on käytetty tässä tarkoituksessa muun muassa kasvisolujen toimintojen mallintamiseen.


title: Vegard Forren

text: Vegard Forren (s. 16. helmikuuta 1988 Kyrksæterøra) on norjalainen jalkapalloilija, pelipaikaltaan keskuspuolustaja. Hän edustaa kaudella 2015 Norjan pääsarjassa pelaavaa Moldea.


title: Vegard Forren

text: Forren pelasi ensimmäiset ottelunsa Norjan pääsarjassa Moldessa kaudella 2008. Hän pelasi seurassa kausina 2008–2012 yhteensä 139 liigaottelua voittaen Norjan-mestaruuden kausina 2011 ja 2012. Tammikuussa 2013 Forren siirtyi 4,8 miljoonan euron siirtosummalla Englannin Valioliigan Southamptoniin. Hän ei kuitenkaan ehtinyt pelata seuran edustusjoukkueessa ainuttakaan ottelua ennen kuin palasi Moldeen jo saman vuoden heinäkuussa. Siirtosumma oli tällä kertaa kaksi miljoonaa euroa. Forren edusti Moldea Norjan pääsarjassa kausina 2013–2014 yhteensä 42 sarjaottelussa ja voitti kolmannen Norjan-mestaruutensa kaudella 2014.


title: Vegard Forren

text: Norjan A-maajoukkueessa Forren teki ensiesiintymisensä vuonna 2012.


title: Etzaz Hussain

text: Etzaz Hussain (s. 27. tammikuuta 1993 Oslo) on norjalainen jalkapalloilija, pelipaikaltaan keskikenttäpelaaja. Hän edustaa kaudella 2015 Norjan pääsarjassa pelaavaa Moldea.


title: Etzaz Hussain

text: Hussain teki ensiesiintymisensä Norjan pääsarjassa 25. huhtikuuta 2011, kun hänen edustamansa Fredrikstad hävisi vieraissa Stabækille maalein 1–3. Yhteensä Hussain pelasi seurassa 32 liigaottelua kausina 2011 ja 2012. Elokuussa 2012 hän siirtyi Moldeen 400 000 euron siirtosummalla. Hussain pelasi Moldessa kausina 2012–2014 yhteensä 51 liigaottelua ja voitti Norjan-mestaruuden kausina 2012 ja 2014. Hän on pelannut säännöllisesti myös kaudella 2015.


title: Pohorony Stalina

text: Pohorony Stalina (; ) on vuonna 1990 ensi-iltansa saanut runoilija Jevgeni Jevtušenkon ohjaama ja käsikirjoittama neuvostoliittolainen poliittinen draamaelokuva, joka sijoittuu vuoden 1953 Neuvostoliittoon Josif Stalinin hautajaisiin. Elokuva sai ensi-iltansa Yhdysvalloissa, Kalifornian Santa Monicassa, vuonna 1991.


title: Socklothällan

text: Socklothällan on Pohjanmaan rannikolla Uudenkaarlepyyn ja Pietarsaaren välillä sijaitseva saari joka on muodostunut maankohoamisen myötä yhteenkasvaneista "Socklothällänin" ja "Hällgrundin" saarista. Näistä saarista Socklothällan on kalliosaari jolla kasvaa heinikkoa kun taas Hällgrund on louhikkoinen ja sillä kasvaa tiheää lehtimetsää. Saarella sijaitsee tunnusmajakka, entinen luotsiasema, loisto sekä muutamia kalastusmajoja.


title: Socklothällan

text: Vuonna 1824 rakennettu tunnusmajakka on kahdeksankulmainen puinen torni jonka korkeus on 21,4 metriä. Tornin ylin osa valkoiseksi maalattu ja alaosa punaiseksi. Saarelle rakennettiin tunnusmajakka kun 1600-luvun lopulla Tornskäriin rakennettua tunnusmajakkaa ei voitu enää käyttää Uuteenkaarlepyyhyn lännestä johtaneen laivaväylän käytyä liian matalaksi. Uusi väylä johti Uuteenkaarlepyyn satamaan pohjoisesta ja tätä varten kaupungin porvarit rakensivat tunnusmajakan Socklothällaniin. Valtio lunasti tunnusmajakan ja saarella olleen luotsipaikan rakennukset vuonna 1848.


title: Socklothällan

text: Yksikerroksinen keltaiseksi maalattu luotsiasema sijaitsee tunnusmajakan vieressä. Luotsiasemaan kuuluu venevalkama venevajoineen. Luotsivartiotupa rakennettiin 1876 ja siellä päivysti kaksi luotsia. Luotsiseman toiminta päättyi 1950-luvulla.


title: Socklothällan

text: Socklothällanin saarella oleva Hällgrundin loisto rakennettiin 1883 Hällgrundin pohjoisrannalle. Loisto nostettiin 10 metriä korkealle rautaristikkojalustalle vuonna 1903 samalla kun se muutettiin kaasukäyttöiseksi ja sen korkeus on nykyisin noin 13 metriä. Loiston luokse johtaa kivetty polku johon liittyy Socklothällanin ja Hällgrundin välissä oleva pieni kivisilta.


title: Punainen lohikäärme -maalaukset

text: "Suuri punainen lohikäärme" -maalaukset ovat sarja englantilaisen runoilijan ja maalarin William Blaken akvarelleja, maalattu vuosien 1805 ja 1810 välillä. Tänä aikana Blake aikoi maalata yli sata maalausta Raamatun kuvitukseksi. Kyseessä olevat maalaukset kuvaavat osia Ilmestyskirjasta.


title: Punainen lohikäärme -maalaukset

text: "The Great Red Dragon and the Woman Clothed in Sun"


title: Punainen lohikäärme -maalaukset

text: Korkeus: 43.7 cm, Leveys: 34.8 cm


title: Punainen lohikäärme -maalaukset

text: Säilytyspaikka Brooklyn Museum.


title: Punainen lohikäärme -maalaukset

text: "The Great Red Dragon and the Woman Clothed with the Sun"


title: Punainen lohikäärme -maalaukset

text: Kuva on samankaltainen kuin "Suuri punainen lohikäärme ja aurinkoon puettu nainen" mutta eri kuvakulmasta.


title: Punainen lohikäärme -maalaukset

text: Korkeus: 40.8, Leveys: 33.7 cm


title: Punainen lohikäärme -maalaukset

text: Säilytyspaikka National Gallery of Art, Washington D.C..


title: Punainen lohikäärme -maalaukset

text: "The Great Red Dragon and the Beast from the Sea"


title: Punainen lohikäärme -maalaukset

text: Height: 40.1 cm, Leveys: 35.6 cm


title: Punainen lohikäärme -maalaukset

text: "The Number of the Beast is 666".


title: Punainen lohikäärme -maalaukset

text: Korkeus: 40.6 cm, Leveys: 33.0 cm


title: Punainen lohikäärme -maalaukset

text: Säilytyspaikka Rosenbach Museum & Library, Philadelphia.


title: Punainen lohikäärme -maalaukset

text: "Suuri punainen lohikäärme" on tärkeässä osassa Thomas Harrisin romaanissa "Punainen lohikäärme)" ja siitä tehdyissä elokuvissa, "Psykopaatin jäljillä" ja "Punainen lohikäärme". Niissä esiintyy Francis Dolarhyde-niminen mies, jolla on pakkomielle William Blaken maalaukseen. Harris tekee romaanissaan virheen sekoittaessaan sarjan kaksi melkein saman nimistä maalausta "Suuri punainen lohikäärme ja aurinkoon puettu nainen", missä lohikäärme kuvataan takaa ja "Suuri punainen lohikäärme ja nainen vaatetettu auringolla" missä se on kuvattu edestä.


title: Eero Sahlberg

text: Eero Sahlberg (s. 6. marraskuuta 1990) on suomalainen koripalloilija. Takamiehenä pelaava Sahlberg on Torpan Poikien kasvatti.


title: Eero Sahlberg

text: Sahlberg aloitti koripallon menemällä Torpan Poikien koripallokouluun 3–4-vuotiaana. ToPosta tuli Sahlbergin kasvattajaseura, jota tämä edusti B-juniori-ikäiseen asti. A-nuorissa hän pelasi Sykin joukkueessa. Nuorisoikäluokkien jälkeen Sahlberg pelasi aikuisten alasarjoissa. Hän suoritti varusmiespalveluksensa ja haki jatko-opintoihin. Sahlberg ei pitänyt itseään erityisen lahjakkaana pelaajana, mutta koripallo pysyi mukana hänen elämässään. Kaudella 2012–2013 Sahlberg nousi toiseksi korkeimmalla sarjatasolla pelanneen Keravan Energia Teamin edustusjoukkueeseen, ja seuraavalla kaudella hän pelasi I-divisioona B:ssä Pussihukissa. Kesällä 2014 Sahlberg harjoitteli onnistuneesti, ja hän teki sopimuksen Korisliigaan nousseen Helsinki Seagullsin kanssa. Sahlberg ei vielä vuotta aikaisemmin osannut kuvitella pelaavansa Korisliigassa, ja lähes täysipäiväinen koripalloilu oli hänelle uusi kokemus.


title: Eero Sahlberg

text: Sahlbergin tulokaskauden rooli Seagullsissa oli pieni, ja takamiesten kesken käytiin kovaa kilpailua peliajasta. Sahlberg ei taustaansa vedoten ollut erityisen pettynyt peliaikaansa, jota hänelle kertyi runkosarjassa noin neljä minuuttia ottelua kohden. Hänen ottelukohtaiset keskiarvonsa olivat runkosarjassa 1,2 pistettä ja 0,3 levypalloa. Seagullsin harjoituksissa Sahlberg oli energinen, ja hän halusi luoda joukkueen tekemiseen omalta osaltaan hyvän ilmapiirin. Seagulls sijoittui runkosarjassa kahdeksanneksi ja selviytyi viimeisenä joukkueena pudotuspeleihin, joissa se kuitenkin putosi jo puolivälierissä. Sahlberg ei pudotuspeleissä kentälle päässyt.


title: Eero Sahlberg

text: Heinäkuussa 2015 Sahlberg teki Seagullsin kanssa 1+1-vuotisen jatkosopimuksen.


title: Eero Sahlberg

text: Sahlberg opiskelee taloustiedettä Helsingin yliopiston Valtiotieteellisessä tiedekunnassa koripallon pelaamisen ohella. Lisäksi hän on valmentanut Sykin junioreita ja tehnyt töitä. Sahlberg on asunut Töölössä. Sahlbergin myöhemmän ajan esikuva on ollut Antti Niskanen, jonka pelaajaura on ollut samantyyppinen Sahlbergin kanssa.


title: Mohamed Elyounoussi

text: Mohamed Elyounoussi (s. 4. elokuuta 1994 Al Hoceima) on marokkolaissyntyinen norjalainen jalkapalloilija, pelipaikaltaan keskikenttäpelaaja. Hän edustaa kaudella 2015 Norjan pääsarjassa pelaavaa Moldea.


title: Mohamed Elyounoussi

text: Elyounoussi edusti kaudet 2011–2013 Sarpsborg 08:aa, jossa hän pelasi 38 Norjan pääsarjan ottelua ja teki niissä kuusi maalia. Lisäksi hän edusti seuraa 26 toiseksi korkeimman sarjatason ottelussa, joissa hän teki yhdeksän maalia. Kaudeksi 2014 Elyounoussi siirtyi Moldeen, jossa hän ensimmäisellä kaudellaan voitti Norjan-mestaruuden, pelasi 30 liigaottelua ja teki niissä 13 maalia.


title: Mohamed Elyounoussi

text: Norjan A-maajoukkueessa Elyounoussi teki ensiesiintymisensä vuonna 2014.


title: Mässkär

text: Mässkär on Pohjanmaan rannikolla Pietarsaaren edustalla sijaitseva noin 35 hehtaarin kokoinen saari. Saarella sijaitsee tunnusmajakka ja entinen luotsiasema. Saari on noussut merestä arvion mukaan vuoden 700 tienoilla ja sen koko on kasvanut maankohoamisen ansiosta. Saarella on kallioita mutta myös reheviä lehtoja. Saarta käytettiin alun perin kalastustukikohtana ja karjan laiduntamiseen. Lampaiden laiduntaminen saarella päättyi 1950-luvulla ja tämän jälkeen saarelle alettiin rakentaa kesämökkejä joita on nykyisin noin 50 kappaletta.


title: Mässkär

text: Ensimmäinen tunnusmajakka Mässkärille pystytettiin 1700-luvulla. Nykyinen puinen tunnusmajakka on rakennettu 1856 samaan aikaan kun saarelle rakennettiin luotsitupa. Kuusikulmainen tunnusmajakka on punainen, katto on musta.


title: Mässkär

text: Vuonna 1858 rakennettu luotsitupa korvattiin 1956–1958 rakennetulla luotsiasemalla jossa toimi myös merivartioasema. Merivartioasema siirtyi pois 1991 ja vuonna 1994 myös luotsiasema siirtyi Alholmaan. Entisellä luotsiasemalla toimii nykyisin "Mässkärin Luontoasema" jota ylläpitää "Föreningen Mässkärs lotsstation r.f."-yhdistys. Luontoasemalla on kahvila-ravintola, majoitustiloja, saunaosasto ja kokoustiloja. Luontoasemalla on vakinainen miehitys toukokuusta elokuulle, muina aikoina se on käytössä sopimuksen mukaan. Saarella on myös luontopolku opasteineen.


title: Fire Under My Feet

text: ”Fire Under My Feet” on englantilaisen laulaja-lauluntekijän Leona Lewisin kappale, joka julkaistiin singlenä 6. kesäkuuta 2015. Single on Lewisin ensimmäinen, jonka hän julkaisi uuden levy-yhtiön, Island Recordsin alla. Kappaleen sisältävä Lewisin viides studioalbumi "I Am" julkaistiin syyskuussa 2015.


title: Fire Under My Feet

text: ”Fire Under My Feet” kuultiin ensimmäistä kertaa radiossa 11. toukokuuta 2015. Kappaleen musiikkivideon on ohjannut Declan Whitebloom.


title: Casino de Paris

text: Casino de Paris on musiikkiteatteri Ranskassa Pariisissa. Se sijaitsee osoiteessa 16, rue de Clichy 9. arrondissementissa. Sen juuret juontavat 1700-luvulle. Nimestään huoimatta se ei ole pelikasino.


title: Casino de Paris

text: Ensimmäinen rakennus samalla paikalla oli Duc de Richelieun rakennuttama noin vuonna 1730, mutta vallankumouksen jälkeen paikka sai uudeksi nimeksi Jardin de Tivoli ja siellä esitettiin ilotulituksia. Vuonna 1880 siitä tuli Palace Theatre, jossa esitettiin erilaisia näytöksia, kuten painia.


title: Casino de Paris

text: Nykyajan tyyppinen Casino de Paris alkoi muotoutua ensimmäisen maailmansodan puhjetessa, jolloin siitä tuli elokuvateatteri ja musiikkiteatteri. Sodan pommitusten vuoksi esiintymiset keskeytyivät, ja kun ne aloitettiin uudestaan, alkoi paikka saada muodon, joka sillä oli lähes koko 1900-luvun.


title: Casino de Paris

text: Casino de Parisissa ovat vuosikymmenten kuluessa esiintyneet esimerkiksi Mistinguett, Maurice Chevalier, Josephine Baker, Micheline Bernardini, Tino Rossi, Line Renaud, Carla Bruni, Violetta Villas ja Zizi Jeanmaire. Esityksiä ovat käsikirjoittaneet muun muassa Serge Gainsbourg and Jean Ferrat, pukuja on suunnitellut 1970-luvulla Yves Saint Laurent, julistetaiteilijoita ovat olleet Erté ja Jules Chéret.


title: Aljaksandr Martynovitš

text: Aljaksandr Uladzimiravitš Martynovitš (, , s. 26. elokuuta 1987 Minsk, Valko-Venäjän SNT, Neuvostoliitto) on valkovenäläinen jalkapalloilija. Hän edustaa Venäjän valioliigassa pelaavaa FK Krasnodaria ja on pelipaikaltaan puolustaja.


title: Magne Simonsen

text: Magne Simonsen (s. 13. heinäkuuta 1988 Drammen) on norjalainen jalkapalloilija, pelipaikaltaan puolustaja. Hän edustaa kaudella 2015 Norjan pääsarjassa pelaavaa Moldea.


title: Magne Simonsen

text: Simonsen edusti vuosina 2006–2009 Lyniä, jossa hän pelasi 65 Norjan pääsarjan ottelua. Kaudeksi 2010 hän siirtyi Moldeen. Simonsen on voittanut Moldessa Norjan-mestaruuden vuosina 2011, 2012 ja 2014.


title: Modeen

text: Modeen on seuraavien henkilöiden sukunimi:


title: Un tranquillo posto di campagna

text: Un tranquillo posto di campagna (; kansainvälinen nimi "A Quiet Place in the Country") on vuonna 1968 ensi-iltansa saanut Elio Petrin ohjaama italialais-ranskalainen yliluonnollinen jännityselokuva, jonka pääosissa ovat Franco Nero ja Vanessa Redgrave. Elokuvan käsikirjoituksen laativat ohjaaja Petri, Tonino Guerra ja Luciano Vincenzoni, ja elokuvan tuottajana oli Alberto Grimaldi. Ennio Morricone sävelsi elokuvaan musiikin.


title: Un tranquillo posto di campagna

text:
Suosittu taidemaalari, Leonardo Ferri (Franco Nero), lähtee kaupungista ja vuokraa talon maaseudulta etsiäkseen kadonnutta inspiraatiotaan. Talossa on kaunis aave, joka hurmaa taiteilijan. Taiteilijan mielenterveys alkaa horjua, ja hän alkaa vajota yhä syvemmälle hulluuteen. Kun taiteilijan kihlattu saapuu vierailulle, ongelmallinen taiteilija murhaa hänet ja pilkkoo hänet pieniksi paloiksi.
"Un tranquillo posto di campagna" kuvattiin Technicolor-elokuvausmenetelmällä Italiassa. Italiassa elokuvan kuvauspaikkoina olivat Milanon, Venetsian, Vicenzan ja Padovan kaupungit. Elokuvan tuotantoyhtiöinä olivat Produzioni Europee Associati, Les Productions Artistes Associés ja Produzioni Associate Delphos.


title: Un tranquillo posto di campagna

text: "Un tranquillo posto di campagna" sai ensi-iltansa Italiassa 14. marraskuuta 1968 ja Ranskassa 14. elokuuta 1969. Elokuva esitettiin Berliinin elokuvajuhlilla 30. kesäkuuta 1969. Yhdysvaltain ensi-ilta oli New Yorkissa 28. elokuuta 1970. "Un tranquillo posto di campagna" -elokuvaa levitti United Artists. "Un tranquillo posto di campagna" julkaistiin DVD:nä kansainvälisellä nimellään "A Quiet Place in the Country" 9. elokuuta 2011.


title: Tore Modeen

text: Tore Gunnar Werner Modeen (25. syyskuuta 1929 Helsinki – 11. helmikuuta 2007) oli suomalainen juristi, oikeustieteen tohtori ja professori. Hän oli Åbo Akademissa 1964–1968 hallinto-oikeuden apulaisprofessori ja 1968–1977 valtio-oikeuden ja kansainvälisen oikeuden professori. Vuosina 1977–1995 hän oli Helsingin yliopistossa kunnallisoikeuden ja kunnallistalouden professori. Tieteellisissä tutkimuksissaan Modeen on käsitellyt muun muassa erilaisia valtio- ja hallinto-oikeudellisia kysymyksiä. Hän on laatinut henkilöhistorioita sukunsa jäsenistä.


title: Tore Modeen

text: Modeenin isä oli tilastotieteilijä Gunnar Modeen.


Euroopan parlamentin kansalaisvapauksien sekä oikeus- ja sisäasioiden valiokunta (lyhenne LIBE) on Euroopan parlamentin pysyvä valiokunta. LIBE vastaa suuresta osasta parlamentin oikeus- ja sisäasiainlainsäädäntöä. Se valvoo Euroopan unionin perusoikeuskirjan ja Euroopan ihmisoikeussopimuksen noudattamista. Valiokunnan käsittelemiä aiheita ovat Euroopan unionin ulkorajojen rajavalvonta, kansainvälinen rikollisuus, maahanmuutto, perusoikeudet, syrjintä, terrorismi, tietoturva, turvapaikka-asiat ja yksityisyyden suoja. LIBEn toimivaltaan kuuluvia laitoksia ovat Euroopan huumausaineiden ja niiden väärinkäytön seurantakeskus, Euroopan poliisiakatemia, Euroopan syyttäjänvirasto, Euroopan unionin perusoikeusvirasto, Eurojust ja Europol.


title: Euroopan parlamentin kansalaisvapauksien sekä oikeus- ja sisäasioiden valiokunta

text: Kansalaisvapauksien sekä oikeus- ja sisäasioiden valiokunnan puheenjohtaja on vuodesta 2014 lähtien ollut Claude Moraes, joka kuuluu sosialistien ja demokraattien ryhmään.


title: Martin Linnes

text: Martin Linnes (s. 20. syyskuuta 1991 Sander) on norjalainen jalkapalloilija, pelipaikaltaan oikea laitapuolustaja. Hän edustaa kaudella 2015 Norjan pääsarjassa pelaavaa Moldea.


title: Martin Linnes

text: Linnes edusti kausina 2010–2011 Kongsvingeriä, jossa hän ensimmäisenä kautenaan pelasi 15 ottelua Norjan pääsarjassa ja toisena kautenaan 26 ottelua toiseksi korkeimmalla sarjatasolla. Kaudeksi 2012 Linnes siirtyi Moldeen, jossa hän on voittanut Norjan-mestaruuden kausina 2012 ja 2014.


title: Martin Linnes

text: Norjan A-maajoukkueessa Linnes teki ensiesiintymisensä vuonna 2013.


title: La vacanza

text: La vacanza () on vuonna 1971 ensi-iltansa saanut Tinto Brassin ohjaama italialainen draamaelokuva, jonka pääosissa ovat Vanessa Redgrave ja Franco Nero. "La vacanza" kertoo naisesta (Redgrave), joka pääsee psykiatrisesta sairaalasta kokeilemaan, että pystyykö hän elämään normaalisti.


title: La vacanza

text: Ohjaaja Brass oli laatinut elokuvan käsikirjoituksen Roberto Lericin ja Vincenzo M. Siniscalchin kanssa. Hän myös tuotti elokuvan toisen pääosanesittäjän, Neron, kanssa. Vuotta aiemmin Brass, Nero ja Redgrave olivat tehneet yhteistyötä elokuvassa "Dropout – hylätyt" (1970). "La vacanza" sai ensi-iltansa Venetsian elokuvajuhlilla 4. syyskuuta 1971. Elokuvajuhlilla elokuva voitti Pasinetti-palkinnon, parhaan italialaiselokuvan, palkinnon. "La vacanzan" maanlaajuisen teatterilevityksen ensi-ilta Italiassa oli 5. huhtikuuta 1972.


title: Per Egil Flo

text: Per Egil Flo (s. 18. tammikuuta 1989 Stryn) on norjalainen jalkapalloilija, pelipaikaltaan vasen laitapuolustaja. Hän edustaa kaudella 2015 Norjan pääsarjassa pelaavaa Moldea.


title: Per Egil Flo

text: Flo edusti vuosina 2006–2013 Sogndalia, jossa hän pelasi 56 ottelua Norjan pääsarjassa ja 110 ottelua toiseksi korkeimmalla sarjatasolla. Kesken kauden 2013 Flo siirtyi Moldeen. Hän voitti Norjan-mestaruuden vuonna 2014.


title: Per Egil Flo

text: Norjan A-maajoukkueessa Flo teki ensiesiintymisensä vuonna 2014.


title: HMS Abborren (1916)

text: HMS Abborren (runkonumerot A ja Ab) oli Ruotsin laivaston vuonna 1917 palvelukseenotettu Abborren-luokan sukellusvene.


title: HMS Abborren (1916)

text: Alus tilattiin Karlskronan laivastontelakalta ja se laskettiin vesille 25. toukokuuta 1916. Alus liitettiin laivastoon 15. tammikuuta 1917.


title: HMS Abborren (1916)

text: Alus poistettiin palveluksesta 18. kesäkuuta 1937 ja sen myöhempi kohtalo on tuntematon.


title: HMS Braxen (1916)

text: HMS Braxen (runkonumerot B ja Br) oli Ruotsin laivaston vuonna 1917 palvelukseenotettu Abborren-luokan sukellusvene.


title: HMS Braxen (1916)

text: Alus tilattiin Karlskronan laivastontelakalta ja se laskettiin vesille 5. toukokuuta 1916. Alus liitettiin laivastoon 27. marraskuuta 1917.


title: HMS Braxen (1916)


title: HMS Delfinen (1914)

text: HMS Delfinen (runkonumerot D) oli Ruotsin laivaston vuonna 1915 valmistunut sukellusvene.


title: HMS Delfinen (1914)

text: Alus tilattiin Tukholmasta Bergsunds Mekaniska Verkstads AB:lta ja se laskettiin vesille 2. huhtikuuta 1914. Alus liitettiin laivastoon heinäkuussa 1915.


title: HMS Delfinen (1914)

text: Alus poistettiin palveluksesta 1. lokakuuta 1930 ja se myytiin romutettavaksi vuonna 1936.


title: Everest Kohtla-Järve

text: Everest (myös HC Everest) on virolainen Kohtla-Järveltä kotoisin oleva jääkiekkojoukkue. Seura on perustettu vuonna 2011, jolloin se liittyi maan pääsarjaan Meistriliigaan. Se ei ole kuitenkaan ottanut sarjaan osaa joka kaudella tuon jälkeen – esimerksi kaudella 2017–2018 joukkue ei ollut mukana. Sen sijaan kaudella 2018–2019 joukkue ottaa osaa sarjaan.


title: Everest Kohtla-Järve

text: Seuralla ei ole yhtään Viron mestaruutta.


title: Charleroi Red Roosters

text: Charleroi Red Roosters on joukkue Charleroin kaupungista. Se pelaa maan korkeimmalla sarjatasolla Belgian jääkiekkoliigassa. Joukkue nousi sarjaan vuonna 2011.


title: Laivayhtiön talo

text: Laivayhtiön talo on arkkitehti Birger Federleyn suunnittelema, vuonna 1908 valmistunut jugendtyylinen kuusikerroksinen asuinkerrostalo Hämeenpuisto 6:ssa Tampereen Amurin kaupunginosassa. Talon vuonna 1939 tehdyt muutostyöt suunnitteli rakennusmestari Heikki Tiitola.


title: Laxen-luokka

text: Laxen-luokka oli Ruotsin merivoimien kahden 1915 valmistuneen sukellusveneen muodostama alusluokka.


title: Svärdfisken-luokka

text: Svärdfisken-luokka oli Ruotsin merivoimien kahden vuonna 1914 valmistuneen sukellusveneen muodostama alusluokka.


title: Diceria dell’untore

text: Diceria dell’untore (; myös "The Plague Sowers") on vuonna 1990 ensi-iltansa saanut Beppe Cinon ohjaama italialainen psykologinen draamaelokuva, jonka pääosissa ovat Franco Nero ja Vanessa Redgrave. "Diceria dell’untore" kertoo fyysisistä ja henkisistä haavoista kärsivistä italialaisista toisen maailmansodan veteraaneista ja tuberkuloosipotilaista parantolassa, jossa heistä tehdään psykologinen tutkimus vuoden 1946 Italiassa.


title: Diceria dell’untore

text: "Diceria dell’untore" perustuu Gesualdo Bufalinon romaaniin "Diceria dell’untore" (1981), jonka pohjalta Bufalino ja Cino laativat elokuvan käsikirjoituksen. Elokuva kuvattiin Sisiliassa ja Roomassa joulukuusta 1989 tammikuuhun 1990. Vincent Gallo, Massimo Vigliar ja Nero tuottivat elokuvan, joka sai ensi-iltansa Italiassa 12. lokakuuta 1990. Italiassa elokuvan teatterilevityksestä vastasi Istituto Luce-Italnoleggio Cinematografico, joka oli myös yksi elokuvan tuotantoyhtiöistä. "Diceria dell’untore" sai Yhdysvaltain ensi-iltansa Kalifornian Santa Monicassa 25. kesäkuuta 1992.


title: San Lorenzo al Mare

text: San Lorenzo al Mare on kunta Pohjois-Italiassa olevassa Imperian maakunnassa Ligurian alueella Välimeren rannikolla. Kunta oli vuoden 2015 Italian ympäriajon lähtöpaikka.


title: Harmeet Singh

text: Harmeet Singh (s. 12. marraskuuta 1990) on norjalainen jalkapalloilija, pelipaikaltaan keskikenttäpelaaja. Hän edustaa kaudella 2015 Norjan pääsarjassa pelaavaa Moldea.


title: Harmeet Singh

text: Singh edusti vuosina 2008–2012 Vålerengaa, jossa hän pelasi sata Norjan pääsarjan ottelua ja voitti Norjan Cupin kaudella 2008. Heinäkuussa 2012 Singh siirtyi 300 000 euron siirtosummalla Alankomaiden pääsarjassa pelaavaan Feyenoordiin. Hän pelasi seurassa seitsemän sarjaottelua kaudella 2012–2013, mutta seuraavalla kaudella ei otteluakaan. Helmikuussa 2014 Singh siirtyi ilmaisella siirrolla norjalaiseen Moldeen, jossa hän voitti ensimmäisen kautensa päätteeksi Norjan-mestaruuden.


title: Harmeet Singh

text: Norjan A-maajoukkueessa Singh teki ensiesiintymisensä vuonna 2012.


title: Fredrik Thesleff

text: Fredrik Thesleff (17. syyskuuta 1859 Viipurin maalaiskunta – 12. joulukuuta 1913 Helsinki) oli suomalainen arkkitehti.


title: Fredrik Thesleff

text: Thesleffin vanhemmat olivat eversti, valtioneuvos Fredrik Wilhelm Thesleff (1824–1893) ja Olga Maria Thesleff (1830–1893). Hänen nuorempi veljensä oli kasvitieteilijä ja mustalaisten kielen ja tapojen tutkija Arthur Thesleff. Fredrik Thesleff pääsi ylioppilaaksi 1879 Helsingin reaalilyseosta ja valmistui 1884 arkkitehdiksi Polyteknillisestä opistosta. Thesleff teki useita opintomatkoja muun muassa Ranskaan, Italiaan ja Venäjälle. Hän toimi Yleisten rakennusten ylihallituksen arkkitehtina 1884–1887 ja oli sen jälkeen talonrakennuksen lehtorina Vaasan teollisuuskoulussa 1889–1908. Thesleffillä oli Vaasassa yhteinen arkkitehtitoimisto lääninarkkitehti Waldemar Backmanssonin kanssa ja hän toimi jonkin aikaa myös Vaasan kaupunginarkkitehtina. Thesleffin pääasiassa Viipuriin ja Vaasaan suunnittelemat rakennukset edustivat tyylillisesti uusrenessanssia ja jugendia.


title: Fredrik Thesleff

text: Thesleff on haudattu Hietaniemen vanhalle hautausmaalle.


title: Fabinho

text: Fábio Henrique Tavares (s. 23. lokakuuta 1993 Campinas), joka tunnetaan paremmin nimellä Fabinho, on brasilialainen jalkapalloilija, joka edustaa Englannin Valioliigassa pelaavaa Liverpoolia. Pelipaikaltaan oikeajalkainen Fabinho on oikea laitapuolustaja, puolustava keskikenttäpelaaja tai keskuspuolustaja. Hän kuuluu myös Brasilian jalkapallomaajoukkueeseen.


title: Fabinho

text: Fabinhon ammattilaisuran ensimmäinen seura oli Portugalin Primeira Ligan Rio Ave FC, jonka paidassa hän ei ole kuitenkaan pelannut yhtään ottelua. Heinäkuussa 2012 Fabinho siirtyi kauden mittaiselle lainalle Real Madridiin. Hän pelasi seuran kakkosjoukkueessa Castillassa 30 ottelua tehden kaksi maalia. Seuran ykkösjoukkueessa Primera Divisiónissa Fabinho pelasi yhden ottelun, toukokuussa 2013 Málaga CF:ää vastaan.


title: Fabinho

text: Fabinho palasi kesäkuussa 2013 Rio Aveen, mutta lähti heti seuraavassa kuussa kauden mittaiselle lainalle Ligue 1:n nousijaseuraan AS Monacoon. Hän debytoi seuran paidassa elokuussa 2013 Girondins de Bordeauxia vastaan. Fabinho pelasi liigassa kauden 2013-2014 aikana 26 ottelua. Kauden jälkeen hän palasi takaisin Rio Aveen, mutta hänet lähetettiin saman tien takaisin Monacoon seuraavan kauden kattavalla lainasopimuksella. Fabinho teki uransa avausmaalin liigassa maaliskuussa 2015 Stade de Reimsin verkkoon. Hän debytoi kauden aikana myös Mestareiden liigassa, jossa hän pelasi kaikissa Monacon kymmenessä ottelussa ja teki yhden maalin. Kaudella 2014–2015 hän teki Ligue 1:ssä 36 ottelussa yhden maalin.


title: Fabinho

text: Heinäkuussa 2015 Fabinho siirtyi lainan päätyttyä pysyvällä sopimuksella Monacoon. Hän teki kaudella 2015–2016 kuusi maalia pelaamassaan 34 ottelussa.


title: Fabinho

text: Heinäkuussa 2018 Fabinho siirtyi englantilaiseen Liverpooliin.


title: Fabinho

text: Fabinho debytoi vuonna 2014 Brasilian alle 20-vuotiaiden maajoukkueessa, jossa hän pelasi viisi ottelua. Toukokuussa 2015 Brasilian jalkapallomaajoukkueen päävalmentaja Dunga nimesi Fabinhon mukaan vuoden 2015 Copa Américaan. Hän ei kuitenkaan pelannut yhdessäkään turnauksen ottelussa.


title: Fabinho

text: Fabinho debytoi maajoukkueessa Copa Américaan valmistavassa harjoitusottelussa Meksikoa vastaan. Fabinho kuului Brasilian joukkueeseen myös vuoden 2016 Copa América Centenariossa.


title: Buspironi

text: Buspironi (kauppanimillä Anksilon ja Buspiron) on atsapironeihin kuuluva ahdistusta lievittävä psykotrooppinen lääkeaine. Pääasiasiallisesti sitä käytetään yleistyneen ahdistuneisuushäiriön hoitoon. Monista yleisesti käytetyistä anksiolyyteistä poiketen se ei ole sukua bentsodiatsepiinelle tai barbituraateille, mistä johtuen sen käytössä ei ole näille tyypillistä riskiä riippuvuudesta tai vieroitusoireista.


title: Buspironi

text: Lääkeaineen löysi Mead Johnsonin tutkijaryhmä vuonna 1972, mutta se patentoitiin vasta vuonna 1975.


title: Buspironi

text: Vuonna 1986 Bristol-Myers Squibb sai luvan Yhdysvaltain lääkevirasto FDA:lta buspironin käyttöön yleistyneen ahdistuneisuushäiriön hoidossa. Buspironin lääkepatentti vanheni Yhdysvalloissa vuonna 2001 ja siitä on saatavilla halvempia rinnakkaisversiota.


title: Buspironi

text: Buspironin kemiallinen kaava on CHNO, moolimassa 385,503 g/mol ja CAS-numero 36505-84-7. Sen LD50-arvo (rotalle suun kautta) on 136 mg/kg.


title: Hiiu (kunta)

text: Hiiu oli kunta Hiidenmaan saarella Virossa. Hiiun kunta syntyi 30.10.2013, kun Kärdlan kaupunki ja Kõrgessaaren kunta yhdistettiin. Kunnanjohtajaksi tuli Kärdlan viimeinen kaupunginjohtaja Georg Linkov. Kunnanjohtajana toimi marraskuusta 2015 Reili Rand.


title: Hiiu (kunta)

text: Hiidenmaan kunnat (Emmaste, Hiiu, Käina ja Pühalepa) yhdistettiin vuoden 2017 lokakuussa Hiidenmaan kunnaksi.


title: Hiiu (kunta)

text: Kõpun ikivanha majakka sijaitsee Hiiussa.


title: Hiiu (kunta)

text: Hiiun kunta koostui Kärdlan epäitsenäisestä kaupungista (), Kõrgessaaren pienkauppalasta () ja 58 kylästä: Heigi, Heiste, Heistesoo, Hirmuste, Hüti, Isabella, Jõeranna, Jõesuu, Kalana, Kaleste, Kanapeeksi, Kauste, Kidaste, Kiduspe, Kiivera, Kodeste, Koidma, Kopa, Kurisu, Kõpu, Laasi, Lauka, Lehtma, Leigri, Lilbi, Luidja, Malvaste, Mangu, Mardihansu, Meelste, Metsaküla, Mudaste, Mägipe, Napi, Nõmme, Ogandi, Ojaküla, Otste, Palli, Paope, Pihla, Poama, Puski, Reigi, Risti, Rootsi, Sigala, Suurepsi, Suureranna, Sülluste, Tahkuna, Tammistu, Tiharu, Viita, Viitasoo, Vilima, Villamaa, Ülendi.


title: Un muro de silencio

text: Un muro de silencio (kansainvälisiltä nimiltään "A Wall of Silence" tai "Black Flowers") on vuonna 1993 ensi-iltansa saanut Lita Stanticin ohjaama argentiinalais-meksikolais-brittiläinen poliittinen draamaelokuva, jonka pääosassa on Vanessa Redgrave. "Un muro de silencio" on ohjaaja Stanticin ensimmäinen ohjaama pitkä elokuva.


title: Un muro de silencio

text:
"Un muro de silencio" kertoo brittiläisestä elokuvantekijästä Kate Bensonista (Vanessa Redgrave), joka on tullut Argentiinaan elokuva-aiheen perässä. Hän haluaisi elokuvata Silvia Cassinin (Ofelia Medina) kokemuksia, kun tämän aviomiehestä, poliittisesta aktivistista, tuli ”yksi kadonneista” sotilasdiktatuurin aikana.
Ohjaaja Lita Stantic sai idean "Un muro de silencio" -elokuvasta vuonna 1986. Elokuva kuvattiin Argentiinan Buenos Airesissa vuonna 1992. "Un muro de silencion" tuotantoyhtiöinä olivat Aleph Producciones S.A., Channel 4 Television Corporation ja Instituto Mexicano de Cinematografía.


title: Un muro de silencio

text: "Un muro de silencio" sai ensi-iltansa Argentiinassa 10. kesäkuuta 1993. Elokuva esitettiin Toronton elokuvajuhlilla 10. syyskuuta 1993. Lokakuussa 1993 elokuva esitettiin myös Chicagon elokuvajuhlilla. Meksikon ensi-ilta oli 31. toukokuuta 1994. Ilmestyessään "Un muro de silencio" sai yleisesti hyvän vastaanoton elokuvakriitikoilta; se oli menestys etenkin argentiinalaisten elokuvakriitikoiden keskuudessa. Lisäksi Redgraven roolisuoritus sai ylistävät arvostelut. "Un muro de silencio" julkaistiin DVD:nä 15. tammikuuta 2007.


title: Tapani Moisio

text: Tapani Jouko Ilmari Moisio (s. 1934) on suomalainen tekniikan tutkija. Hän on ollut Lappeenrannan teknillisen korkeakoulun metalliteknologian professori vuodesta 1980. Hän tutki hitsausmetallurgiaa ja -tekniikkaa.


title: Lekunberri

text: Lekunberri () on kunta Nafarroan maakunnassa Espanjan puoleisessa Baskimaassa.


title: Louis Moilanen

text: Louis (Lauri, Lassi) Moilanen (5. tammikuuta 1886 Aittokylä, Puolanka – 16. syyskuuta 1913 Hancock, Michigan, Yhdysvallat) oli amerikansuomalainen 236 senttimetriä pitkä mies jota esiteltiin aikoinaan maailman pisimpänä miehenä. Hänestä käytettiin myös lempinimeä "Iso-Luwi", englanniksi "Big-Louie". Toisen lähteen mukaan Moilasen pituudeksi oli hänen kuoltuaan mitattu 246 senttimetriä ja painoksi 181 kiloa.


title: Louis Moilanen

text: Moilasen isä mökkiläinen Lauri Heikinpoika Moilanen lähti 1889 siirtolaisena Yhdysvaltoihin ja hänen vaimonsa Anna Kaisa Pyykkönen muutti 1891 perässä perheen neljän lapsen kanssa joista Lauri oli nuorin. Perhe asettui Salon alueelle Michiganissa sijaitsevan Hancockin kaupungin pohjoispuolelle. Moilasen vanhemmat olivat normaalikokoisia mutta hän itse oli jo 9-vuotiaana keskikokoisen miehen pituinen ja kymmenen vuotta myöhemmin häntä esiteltiin maailman pisimpänä miehenä.


title: Louis Moilanen

text: Moilanen työskenteli aluksi neljän vuoden ajan kotitilansa lähellä sijainneessa Franklinin kuparikaivoksessa. Raskaiden kaivoksessa käytettyjen tukiparrujen käsittely onnistui häneltä helposti mutta koska kaivostunnelit oli rakennettu normaalikokoisille miehille Moilanen joutui luopumaan lopulta kaivostyöstä. Moilanen kiersi sitten pari vuotta Ringling Brothers - Barnum and Bailey-sirkuksen mukana esiintyen "Kuparimaan jättiläisenä" ("Copper Country Giant") ja voimamiehenä mutta hän ei pitänyt siitä että joutui esiintymään suurten yleisöjoukkojen töllisteltävänä ja vastailemaan typeriin kysymyksiin. Moilasen isän kuoltua hän palasikin kotitilalleen. Pari vuoden päästä Moilanen meni työhön baarimikoksi ja ulosheittäjäksi Hancockissa Franklin Streetin ja Tezcuco Streetin kulmauksessa sijainneeseen saluunaan. Saluunassa riitti asiakkaita mutta Moilanen kyllästyi taas pian uteliaisiin ihmisiin joita virtasi häntä katsomaan ja palasi vuoden 1909 tienoilla takaisin kotitilansa rauhaan.


title: Louis Moilanen

text: Moilanen valittiin 1911 Hancockin rauhantuomariksi ja oli jo suunnitteilla että hän olisi ehdokkaana Michiganin edustajanhuoneeseen Lansingissa seuraavissa vaaleissa. Moilanen sairastui kuitenkin 1913 ja hän kuoli saman vuoden syyskuussa tuberkuloottiseen aivokalvontulehdukseen. Moilasta varten täytyi tilata erikoiskokoinen ruumisarkku ja hänet haudattiin Lakesiden hautausmaalle Hancockiin. Kerrotaan että Moilasen arkun päälle jouduttiin valamaan sementtiä ruumiinryöstäjien torjumiseksi.


title: Storia di una capinera

text: Storia di una capinera () on vuonna 1993 ensi-iltansa saanut Franco Zeffirellin ohjaama italialainen draamaelokuva, jonka pääosissa ovat Angela Bettis, Johnathon Schaech, Vanessa Redgrave, Valentina Cortese ja Frank Finlay. "Storia di una capinera" sijoittuu vuoden 1854 Sisilian Cataniaan, jota piinaa koleraepidemia. Päähenkilönä on nuori luostarin noviisi Maria, joka saa vapautensa takaisin ja löytää rakkauden. Rakkaus kuitenkin tuottaa hänelle kipua ja vaikeuksia, joita viaton tyttö ei osaa käsitellä.


title: Storia di una capinera

text: "Storia di una capinera" perustuu Giovanni Vergan samannimiseen pienoisromaaniin, jonka pohjalta Franco Zeffirelli ja Allan Baker laativat elokuvan käsikirjoituksen. Mario Cecchi Gori ja Vittorio Cecchi Gori tuottivat elokuvan. "Storia di una capinera" kuvattiin Sisilian Cataniassa ja Rooman Cinecittàn studioilla vuonna 1992. Elokuvan tuotantoyhtiöinä olivat Cecchi Gori Group Tiger Cinematografica, Officina Cinematografica ja Nippon Film Development and Finance. "Storia di una capinera" sai ensi-iltansa Japanissa Tokion elokuvajuhlilla lokakuussa 1993. Elokuva sai ensi-iltansa Italiassa 4. helmikuuta 1994.


title: Behind the Mask (elokuva)

text: Behind the Mask on vuonna 1958 ensi-iltansa saanut Brian Desmond Hurstin ohjaama brittiläinen draamaelokuva, jonka pääosissa ovat Michael Redgrave, Tony Britton, Carl Möhner ja Niall MacGinnis. "Behind the Mask" on sivuroolia näyttelevän Vanessa Redgraven ensimmäinen elokuva. "Behind the Mask" kertoo kiireisen sairaalan kahdesta kirurgista, jotka vaarantavat kilpailullaan potilaidensa henkiä.


title: Behind the Mask (elokuva)

text: "Behind the Mask" perustuu John Rowan Wilsonin romaaniin "The Pack", jonka pohjalta John Hunter laati elokuvan käsikirjoituksen. Sergei Nolbandov ja Josef Somlo olivat elokuvan tuottajina. Tuotantoyhtiöinä olivat GW Films ja British Lion Film Corporation, joka myös vastasi elokuvan teatterilevityksestä Isossa-Britanniassa vuonna 1958. "Behind the Mask" sai ensi-iltansa Lontoossa 24. lokakuuta 1958.


title: Ezkurra

text: Ezkurra () on kunta Nafarroan maakunnassa Espanjan puoleisessa Baskimaassa.


title: Karri Sihvonen

text: Karri Sihvonen (s. 17. helmikuuta 1994 Mäntyharju) on suomalainen lentopalloilija, joka edustaa lentopallon Mestaruusliigassa pelaavaa Raision Loimua. Sihvonen on kotoisin Mäntyharjulta, josta hän siirtyi Kuortaneen urheilulukioon opiskelemaan muiden nuorisomaajoukkueiden vakipelaajien tavoin. Kuortaneen jälkeen hän siirtyi kaudeksi 2012–2013 pelaamaan Mikkelin Passareiden riveissä lentopallon I-sarjaa. Kaudeksi 2013–2014 hän siirtyi Raision Loimun riveihin, jossa nousujohteinen ura jatkuu edelleen.


title: Urrotz

text: Urrotz () on kunta Nafarroan maakunnassa Espanjan puoleisessa Baskimaassa.


title: Viktor Balck

text: Viktor Gustaf Balck, KCMG (25. huhtikuuta 1844, Karlskrona − 31. toukokuuta 1928 Tukholma) oli ruotsalainen kenraalimajuri ja urheilujohtaja, joka kuului Kansainvälisen olympiakomitean perustaneeseen jäsenistöön. Häntä on usein kutsuttu myös "Ruotsin urheilun isäksi".


title: Viktor Balck

text:
Balck aloitti opiskelunsa merivoimien kadettina Karlbergin sotakorkeakoulussa Tukholmassa. Hän vaihtoi kuitenkin opintosuuntaa ja keskittyi erityisesti liikuntakoulutukseen eli miekkailuun ja voimisteluun. Hän jäikin Karlbergiin kouluttajaksi ja sai vänrikin arvon vuonna 1866. Hänet ylennettiin luutnantiksi 1875 ja kapteeniksi 1884.
Hänen sotilasurastaan tuli puhtaasti voimisteluun ja urheiluun keskittyvää toimintaa. Hän oli aluksi Karlbergissa apuopettajana vuosina 1868−70, Ruotsin ratsuväen ratsastuskoulun opettajana 1870−72. Hänestä tuli vuonna 1885 Ruotsin silloisen voimistelun keskusjärjestön sotilaallisen voimistelun ja miekkailun opettaja ja edelleen vuosiksi 1887−1909 yliopettaja. Kyseisen istituutin johtaja hän oli vuosina 1907−09. Ylennys majuriksi tapahtui vuonna 1894, everstiluutnantiksi 1900 ja everstiksi 1904. Vuonna 1909 Balck siirtyi armeijasta reserviin, ja hän sai edelleen vuonna 1914 kunnia-arvona kenraalimajurin arvon vuonna 1914.


title: Viktor Balck

text: Balckin mukaan ruotsalaisen yhteiskunnan liikuntatoiminta oli 1870-luvulla alemmalla kehitystasolla kuin naapurimaissa. Tämän vuoksi hän toimi aktiivisesti urheiluseurojen ja -järjestöjen perustamisessa. Hänestä tuli tässä yhteydessä Ruotsin urheilutoiminnan keskeisiä toimijoita. Hän oli perustamassa mm. voimisteluseuraa Tukholmaan vuonna 1875 sekä voimistelu- ja miekkailuseuroja Tukholmaan vuonna 1878. Näissä seuroissa hän toimi puheenjohtajana vuosikymmeniä. Vuonna 1880 hän oli perustamassa tukholmalaista soutuseuraa. Ampumaseurojen perustamisessa hän oli myös mukana.


title: Viktor Balck

text: Ranskalaisen paroni Pierre de Coubertinin kootessa 1890-luvun alussa kansainvälistä urheilutoimintaa olympialiikkeen piiriin Viktor Balck toimi Ruotsin edustajana perustettaessa vuonna 1894 Kansainvälistä olympialiikettä ja sille olympiakomiteaa (KOK). KOK:n jäsen hän oli aina vuoteen 1921 asti. Hän toimi Ruotsin olympiakomitean varapuheenjohtajana vuodesta 1913 aina kuolemaansa eli vuoteen 1928 asti. Balck oli roolissaan KOK:n jäsenenä keskeinen toimija tukiessaan de Coubertinia olympialiikkeen laajetessa.


title: Viktor Balck

text: Balck ilmoitti heti KOK:ta perustettaessa Ruotsin halukkuudesta toimia olympialaisten isäntänä. Ruotsalaiset jättivät virallisen hakemuksen kuitenkin vasta 1908. Vaikka kilpailutilanne Berliinin kanssa oli tiukka, Tukholma ja ruotsalaiset saivat järjestääkseen viidennet olympiakisat kesällä 1912. Balckin rooli oli erittäin keskeinen, sillä hän oli kisojen järjestelytoimikunnan puheenjohtaja.


title: Viktor Balck

text: Muusta järjestötoiminnasta keskeisenä oli Kansainvälisen taitoluisteluliiton puheenjohtajuus vuosina 1894−1924. Talviurheilussa hänellä oli myös keskeinen asema, vaikka talviolympialaisia ei vielä järjestetykään 1900-luvun alussa. Hänen aloitteestaan käynnistettiin Pohjoismaiset kisat, jotka keskittyivät talvisiin lajeihin eli luisteluun ja hiihtoon. Ensimmäiset kisat järjestettiin vuonna 1901.


title: Viktor Balck

text: Viktor Balck vaikutti suomalaisten liittymiseen olympialiikkeeseen. Balck vieraili Suomessa jo 1894 Suomen voimistelu- ja urheilujuhlissa. Siellä hän tapasi sen hetkisiä Suomen urheilun johtajia, kuten Reinhold Felix von Willebrandin, Gösta Waseniuksen ja Mauritz Vaenerbergin. Balck oli sen jälkeen tiiviissä kirjeenvaihdossa suomalaisten urheilujohtajien kanssa suomalaisten liittyessä kiinteämmin kansainväliseen urheilutoimintaan. Balck ja Ruotsin toinen KOK-edustaja kreivi Clarence von Rosen olivat keskeisiä toimijoita Suomen saadessa KOK-jäsenyyden vuonna 1907. He ehdottivat lisäksi vapaaherra von Willebrandin valitsemista KOK:n suomalaisjäseneksi.


title: Viktor Balck

text: Tukholman vuoden 1912 kesäolympialaisten lähestyessä Balck joutui tiiviisti toimimaan Suomen puolesta. Lopputulos osallistumisessa oli Suomen oma joukkue ilman omaa lippua ja marssiminen Venäjän joukkueen jäljessä avajaismarssissa. Vuonna 1914 ratkaistiin Suomen erottaminen KOK:sta, vaikka Viktor Balck esitti Tukholman kisojen aikaisen käytännön jatkamista.


title: Viktor Balck

text: Viktor Balck oli avioitunut vuonna 1883 ja hänellä oli avioliitosta kaksi tytärtä ja poika.


title: Viktor Balck

text: Hänelle myönnettiin ansioista Ruotsin urheilun hyväksi Vaasa- ja Miekkaritarikunnan kunniamerkit.


title: Viktor Balck

text: Balckille on nimetty katu, "Victor Balcks väg", eteläisessä Tukholmassa Tallkrogenin kaupunginosassa. Kyseisen alueen kadut on muultakin osin nimetty olympialiikkeen keskeisten henkilöiden mukaan.


title: Suomi-sarjan kausi 2013–2014

text: Kausi 2013–2014 oli jääkiekon Suomi-sarjan 15. kausi. Mestaruuden voitti KeuPa HT, joka nousi Mestikseen.


title: Suomi-sarjan kausi 2013–2014

text: Runkosarjassa pelattiin 38 ottelua.


title: Suomi-sarjan kausi 2013–2014

text:
Vähintään 1/3 otteluista
Runkosarjan kahdeksan parasta etenivät pudotuspeleihin. Puolivälierät ja välierät pelattiin paras kolmesta -järjestelmällä, loppuottelut pelattiin paras viidestä -järjestelmällä. Kotietu oli runkosarjassa paremmin sijoittuneella.


title: Suomi-sarjan kausi 2013–2014

text:
Vähintään 1/3 otteluista
Runkosarjan sijoille 9-14 sijoittuneet jatkoivat putoamiskarsintoihin. Ensimmäinen kierros pelattiin paras kolmesta -järjestelmällä ja kotietu oli runkosarjassa paremmin sijoittuneella. Ensimmäisen kierroksen häviäjät jatkoivat toiselle kierrokselle. Toinen kierros pelattiin yksinkertaisena sarjana ja kaksi viimeistä jatkoivat kolmannelle kierrokselle II-divisioonan joukkueita vastaan. Kolmannen kierroksen lohkoissa pelattiin kaksinkertaiset sarjat. Lohkojen kaksi parasta saivat paikan Suomi-sarjaan kaudelle 2014–2015.


title: Lesaka

text: Lesaka () on kunta Nafarroan maakunnassa Espanjan puoleisessa Baskimaassa.


title: Etxalar

text: Etxalar () on kunta Nafarroan maakunnassa Espanjan puoleisessa Baskimaassa.


title: Vielha e Mijaran

text: Vielha e Mijaran eli Vielha (katalaaniksi "Viella i Mitjaran", ) on Val d'Aranin piirikunnan pääkaupunki Luoteis-Kataloniassa Lleidan maakunnassa.


title: Pirjo Aalto

text: Pirjo Hannele Aalto (o.s. Mattila, s. 19. helmikuuta 1961 Huittinen) on suomalainen ampumahiihtäjä.


title: Pirjo Aalto

text: Aalto hiihti avausosuuden pronssia saaneessa Suomen 3 × 5 kilometrin viestijoukkueessa Egg am Etzlin MM-kilpailuissa 1985. Hän hiihti ankkuriosuuden Suomen saadessa MM-pronssia 3 × 7,5 kilometrin viestissä Oslossa 1990. Freistritzissa 1989 hän oli viides joukkuekilpailussa ja kuudes viestissä.


title: Pirjo Aalto

text: Aalto sijoittui MM-kilpailuissa Lahdessa 1987 normaalimatkalla (10 km) neljänneksi ja pikakilpailussa (5 km) 13:nneksi. Freistritzissa 1989 hän oli yhdeksäs sekä pikakilpailussa (7,5 km) että normaalimatkalla (15 km). Oslossa 1990 hän oli kuudes pikakilpailussa (7,5 km). Borovetsin MM-kilpailuissa 1993 hän sijoittui normaalimatkalla (15 km) neljänneksi.


title: Pirjo Aalto

text: Aalto kilpaili myös suunnistuksessa ja hiihtosuunnistuksessa. Hän osallistui suunnistuksen MM-kilpailuihin 1983.


title: Araneesi

text: Araneesi ("aranés") on romaaninen kieli, jota puhutaan Val d’Aranin piirikunnassa Luoteis-Kataloniassa. Kielellä on virallinen asema alueella katalaanin ja espanjan kielten rinnalla. Kielitieteellisesti araneesin katsotaan kuuluvan Ranskan puolella puhuttavan oksitaanin kielen yhteyteen, ja se luokitellaankin usein oksitaanin murteen gaskonin yhdeksi alamurteeksi. Katalonian itsehallintoalueen parlamentti sääti vuonna 2010 lain, joka olisi vahvistanut araneesin asemaa ja määritellyt sen Val d'Aranin ensisijaiseksi viralliseksi kieleksi paikallishallinnossa, kouluopetuksessa ja tiedotusvälineissä. Espanjan perustuslakituomioistuin kuitenkin kumosi lain helmikuussa 2018.


title: Abraham Berge

text: Abraham Berge (20. elokuuta 1851 – 10. heinäkuuta 1936) oli norjalainen opettaja ja Vasemmistoliberaalipuolueen poliitikko, joka toimi maansa pääministerinä 30. toukokuuta 1923 – 25. heinäkuuta 1924. Berge valittiin parlamenttiin 1892 liberaalipuolueen edustajana. Vuonna 1909 hän oli perustamassa Vasemmistoliberaalipuoluetta. Vuonna 1910 hänestä tuli valtiovarainministeri Wollert Konowin hallituskoalitioon. Hän toimi välillä Jarlsbergin ja Larvikin maaherrana, mutta 1923 hänet kutsuttiin jälleen valtiovarainministeriksi. Kun pääministeri Otto Bahr Halvorsen kuoli kesken virkakauden eikä konservatiivipuolueen puheenjohtaja Ivar Lykke halunnut ottaa hänen paikkaansa, Bergestä tuli pääministeri 74-vuotiaana.


title: Teija Nieminen

text: Teija Nieminen on suomalainen ampumahiihtäjä.


title: Teija Nieminen

text: Nieminen hiihti toisen osuuden pronssia saaneessa Suomen 3 × 5 kilometrin viestijoukkueessa Egg am Etzlin MM-kilpailuissa 1985. Samojen kisojen pikakilpailussa(5 km) hän sijoittui 14:nneksi. Falunin MM-kilpailuissa 1986 hän oli normaalimatkalla (10 km) yhdeksäs ja pikakilpailussa (5 km) kolmastoista.


Cape Canaveral Air Force Station Space Launch Complex 41 (SLC-41), aiemmin Launch Complex 41 (LC-41) on rakettien laukaisualusta Cape Canaveralin lentotukikohdan pohjoisosassa Floridassa.


title: Cape Canaveral Air Force Station Space Launch Complex 41

text: United Launch Alliance käyttää alustaa Atlas V -laukaisuihinsa, minkä lisäksi sitä on aiemmin käytetty Titan III ja Titan IV -laukaisuihin.


text: CCAFS:n Titan III -laukaisulaitokset rakennettiin mahdollistamaan korkea rakettien laukaisutiheys. Titan-raketit koottiin ja niitten hyötykuormat asennettiin, minkä jälkeen valmis raketti siirrettiin toiselle kahdesta laukaisualustasta raiteita pitkin. Titan III:n -laukaisulaitoksiin kuuluivat alustat LC-40 ja LC-41, Vertical Integration Building, sekä Cape Canaveralin ensimmäinen rakettien siirtorata. Laukaisulaitos saatiin valmiiksi vuonna 1964, ja ensimmäinen Titan IIIC -laukaisu tehtiin LC-41:ltä 21. joulukuuta 1965. Kantoraketti kuljetti tällä laukaisulla neljä erillistä hyötykuormaa kiertoradalle.


text: Titan IV:n ensilento tehtiin myös LC-41:ltä. Kantorakettityypin viimeinen lento alustalta tehtiin 9. huhtikuuta 1999, jolloin Titan IVB oli tarkoitus laukaista USA 142 -ennakkovaroitussatelliitti kiertoradalle. Laukaisu kuitenkin epäonnistui ylemmän IUS-vaiheen erkanemisen epäonnituttua, ja jättäen hyötykuorman hyödyttömälle GTO-siirtoradalle.


text: Titan-laukaisujen päätyttyä SLC-41:een tehtiin muutostöitä ULA:n Atlas V -rakettien laukaisuija varten. Ensimmäinen Atlas V -laukaisu tehtiin 21. elokuuta 2002, jolloin kantoraketti vei Eutelsatin Hot Bird 6 -satelliitin geostationaariselle kiertoradalle.


text: Atlas V -raketit kootaan pystyasennossa alustan eteläpuolella olevassa Vertical Integration Facilityssä, josta ne siirrettään alustalle noin päivää ennen laukaisua raiteita pitkin.


text: Satelliittien lisäksi Titan -kantoraketit laukaisivat useita luotaimia 1970-luvulla LC-41:stä, mihin lukeutuivat esimerkiksi aurinkoa tutkineet Helios-luotaimet, Marsia tutkineet Viking-luotaimet ja uloimmille planeetoille lentäneet Voyager-luotaimet. Alustalta on laukaistu myös Atlas V -kantoraketilla muun muassa Mars Reconnaissance Orbiter Marsiin joulukuussa 2004, New Horizons -luotain Plutoon tammikuussa 2006, Juno-luotain Jupiteriin elokuussa 2011 ja Mars Science Laboratory Marsiin marraskuussa 2011.


title: Se kerran kirpaisee

text: Se kerran kirpaisee on toukokuussa 2003 ilmestynyt Yön single. Sen nimikappale on neljäs singlelohkaisu menestysalbumilta "Rakkaus on lumivalkoinen". "Hetki sydämesi hehkussa" on myöhemmin julkaistu vuoden 2006 kokoelmalla "Yön valoisa puoli".


title: Se kerran kirpaisee

text: Single nousi Suomen viralliselle listalle kahdeksi viikoksi ja oli korkeimmillaan sijalla 19.


Cape Canaveral Air Force Station Space Launch Complex 37 (SLC-37), aiemmin Launch Complex 37 (LC-37), on rakettien laukaisualusta Cape Canaveralin lentotukikohdassa, Floridassa. Kompleksi koostuu kahdesta laukaisualustasta, ja sen rakentaminen käynnistyi 1959. NASA valitsi sen Saturn I -rakettiohjelman koealustaksi 1963. LC-37A:ta ei koskaan käytetty, mutta kompleksi toiselta alustalta, LC-37B:ltä tehtiin miehittämättömiä Saturn I- ja -IB-koelentoja vuosina 1964–1968. Alustalta laukaistiin muun muassa ensimmäinen Apollo-ohjelman kuumoduulin avaruuteen kuljettanut koelento. Alusta poistettiin käytöstä 1972, ja palautettiin käyttöön liki kolme vuosikymmentä myöhemmin vuonna 2001, kun United Launch Alliance otti sen käyttöön Delta IV:n laukaisupaikkana.


title: Cape Canaveral Air Force Station Space Launch Complex 37

text: Alustan alkuperäiseen varustukseen kuului yksi siirreltävä laukaisutorni (), jota voitiin käyttää yhdellä alustalla kerrallaan. Rakennelma on myöhemmin purettu ja korvattu Delta IV-raketille suunnitellulla noin sata metriä korkealla laukaisutornilla.


title: Etkö unta saa?

text: Etkö unta saa? on syyskuussa 2003 ilmestynyt Yön single, joka on viides singlejulkaisu "Rakkaus on lumivalkoinen" -menestysalbumilta. Sen nimikappaleella vierailee Olli Lindholmin kanssa duetoimassa Movetron-yhtyeen Päivi Lepistö. Vaihtoehtoinen versio, jossa laulajana on Taina Kokkonen, julkaistiin vuoden 2006 "Yön valoisa puoli" -kokoelmalla. Samalla levyllä on myös singlen toinen kappale "Lannistumaton".


title: Etkö unta saa?

text: Single nousi Suomen viralliselle listalle kolmeksi viikoksi ja oli korkeimmillaan sijalla yhdeksän.


title: Krepost Sveaborgin maalinnoitteet

text: Krepost Sveaborgin maalinnoitteet olivat joukko Helsingin maa- ja merilinnoitukseen eli Krepost Sveaborgiin kuuluneita linnoitteita. Maarintamaan kuului alun perin numeroimattomat vuonna 1914 rakennetut kenttälinnoitteet sekä 37 numeroitua tukikohtaa Helsingin ympäristössä nykyisten Espoon, Helsingin ja Vantaan kuntien alueilla.


title: Krepost Sveaborgin maalinnoitteet

text: Krepost Sveaborgin varhaisimpien vuonna 1914 rakennettujen kenttälinnoitteiden materiaalina käytettiin kiviä, hiekkaa, maa-ainesta ja puuta. Ne sijaitsivat Krepost Sveaborgin linnoitteista lähimpänä Helsingin keskustaa linjalla Lauttasaari, Meilahti, Ruskeasuo, Pasila, Käpylä, Koskela, Viikki, Marjaniemi sekä linjalla Kulosaari, Herttoniemi, Tammisalo, Laajasalo, Jollas. Kenttälinnoitteet ovat jääneet suurimmilta osalta asutuksen alle. Ainoatakaan tykkipatteria ei ole säilynyt, mutta maastossa on edelleen linnoitteiden tykkiteitä, juoksuhautoja ja erilaisia luolia, joista osaa käytetään edelleen varasto- ja väestönsuojelutarkoituksiin.


title: Krepost Sveaborgin maalinnoitteet

text: Kenttälinnoitteilla ei ole ollut tai niiden alkuperäistä numerointia ei ole säilynyt. Useissa tutkimuksissa onkin käytetty erilaisia keinotekoisia numerointimenetelmiä linnoitteille.


title: Krepost Sveaborgin maalinnoitteet

text: Vuosaaren alueelle rakennetun tukikohta I:n linnoitteiden rakentaminen lisättiin linnoitussuunnitelmaan vuoden 1915 loppupuolella. Tukikohdan keskeiset asemat 10-20 sijaitsivat alun perin Vantaalla, mutta ne siirtyivät vuoden 2009 kuntaliitoksessa Helsingin puolelle. Osa alueelle suunnitelluista asemista jäi toteuttamatta. Tukikohdan alueella sijaitsi kaksi tykkipatteria (61 ja 62). Tykkipatterien ammusvarastot sijaitsivat alueen länsilaitaan louhitussa luolassa. Tykkipatteri 61:n aseistuksena oli kuusi 152 millimetrin mörssäriä. Tykkipatteri 62 sijaitsee Netsytsaarentie 4–6 välisen piha–alueen ja Kallvikintien alla. Tykkipatteri kaivettiin esiin kesällä 2016 Museoviraston toimesta. Se kuitenkin peitettiin tutkimusten jälkeen. Patterin asestuksena oli neljä 152 millimetrin raskasta 190 puudan piirityskanuunaa, joiden pääampumasuuntima on ollut koilliseen.


title: Krepost Sveaborgin maalinnoitteet

text: Mellunmäen alueelle rakennetun tukikohta II:n linnoitteiden rakentaminen lisättiin linnoitussuunnitelmaan vuoden 1915 loppupuolella. Tukikohdan keskeiset asemat 1-9 sijaitsevat Vantaan länsimäessä. Helsingin puolella on osa asemasta 9 ja neljä luolaa, jotka ovat edelleen varastokäytössä. Tukikohdan alueella olleet asema 11 ja tykkipatteri 63 ovat hävinneet.


title: Krepost Sveaborgin maalinnoitteet

text: Kontulan ja Vesalan kaupunginosiin rakennetun tukikohta III:n linnoitteiden rakentaminen lisättiin suunnitelmiin vuoden 1915 loppupuolella. Tukikohdan keskeiset asemat 3-12 sijaitsevat Vantaan Rajakylässä. Tukikohdan alueen kolme asemaa ja kolme tykkipatteria ovat hävinneet, ja yhden aseman toteuttamisesta ei ole tietoa. Säilyneen tykkipatteri 67:n aseistuksena oli kolme 122 millimetrin mallin 1877 kenttähaupitsia.


title: Krepost Sveaborgin maalinnoitteet

text: Kivikon ja Jakomäen kaupunginosiin rakennetun tukikohta IV:n linnoitteiden rakentaminen lisättiin suunnitelmiin vuoden 1915 loppupuolella. Alueen linnoitteet ovat säilyneet hyvin, ja niistä saa hyvän kuvan linnoituslaitteiden sijoittelusta maastoon. Tukikohdan asemista yksi sijaitsee Vantaan Rajakylässä. Sen lisäksi yksi asema on jäänyt rakentamatta, kahden toteuttamisesta ei ole tietoa ja yksi on tuhoutunut. Alueen tykkipattereista patteri 69 on täytetty ja patteri 70 edelleen olemassa. Säilyneen patterin aseistuksena oli kaksi 152 millimetrin Canet-tykkiä.


title: Krepost Sveaborgin maalinnoitteet

text: Vartioharjun ja Puotinharjun alueelle rakennetun tukikohta V:n linnoitteiden rakentaminen alkoi vuoden 1915 alulla. Tukikohdan asemista 15 ja tykkipattereista kaksi on hävinnyt. Yksi asema on osittain täytetty. Alueen yhdessä luolassa on nykyisin väestönsuoja.


title: Krepost Sveaborgin maalinnoitteet

text: Kontulan ja Myllypuron alueelle rakennetun tukikohta VI:n linnoitteiden rakentaminen alkoi vuoden 1915 alulla. Alueen asemista seitsemän ja kolmesta tykkipattereista yksi on hävinnyt. Toinen tykkipatteri on romahtanut ja täytetty hiekalla. Kolmas patteri (patteri 65) on edelleen nähtävissä maastossa. Säilyneen tykkipatterin aseistuksena oli neljä 280 millimetrin mörssäriä. Yhtä tukikohdan asemista ei toteutettu. Yksi alueen luolista on nykyisin varastokäytössä.


title: Krepost Sveaborgin maalinnoitteet

text: Kurkimäen alueelle rakennetun tukikohta VII:n linnoitteiden rakentaminen alkoi vuoden 1915 alulla. Tukikohdan kolme asemaa ovat suhteellisen hyvin säilyneet.


title: Krepost Sveaborgin maalinnoitteet

text: Kivikon ja Viikin Latokartanon alueelle rakennetun tukikohta VIII:n linnoitteiden rakentaminen alkoi vuoden 1915 alulla. Alueella olevat asemat ovat säilyneet suhteellisen hyvin, asema 2:n lounaispuolella ollut vartiotupa ja osa asemasta 1 ovat hävinneet.


title: Krepost Sveaborgin maalinnoitteet

text: Kivikon, Tattariharjun, Ala-Malmin ja Malmin lentokentän alueelle rakennetun tukikohta IX:n linnoitteiden rakentaminen lisättiin linnoitussuunnitelmaan vuoden 1915 loppupuolella. Alueen asemista neljä on kokonaan hävinnyt. Tukikohdan neljällä 152 millimetrin mallin 1877 kanuunalla aseistettu tykkipatteri on säilynyt.


title: Krepost Sveaborgin maalinnoitteet

text: Pihlajamäen alueelle rakennetun tukikohta X:n linnoitteiden rakentaminen alkoi vuoden 1915 alulla. Alueen asemista neljä ja tykkipattereista yksi on kokonaan hävinnyt. Tukikohdan toinen neljällä 229 millimetrin mörssärillä aseistettu tykkipatteri on suurimmin osin hävinnyt, maastossa siitä on jäljellä vain osittain täytetty suojahuone. Yksi alueen luolista on nykyisin väestönsuojana ja kaksi varastotiloina. Alueen asemat yhtä lukuun ottamatta ovat kokonaan tai osittain hävinneet.


title: Krepost Sveaborgin maalinnoitteet

text: Ala-Malmin, Ylä-Malmin ja Pukinmäen alueelle rakennetun tukikohta XI:n linnoitteiden rakentaminen lisättiin linnoitussuunnitelmaan vuoden 1915 loppupuolella. Tukikohdan asemista neljä ja tykkipattereista kaksi toteutettua ovat hävinneet. Yhden patterin toteutuksesta ei ole tietoa. Jäljellä olevia rakennelmia on myös täytetty. Ala-Malmin ja Ylä-Malmin välillä kulkeva Latokartanontie kulkee entisen tykkitien linjausta pitkin.


title: Krepost Sveaborgin maalinnoitteet

text: Pukinmäen ja Tapaninvainion alueelle rakennetun tukikohta XII:n linnoitteiden rakentaminen lisättiin linnoitussuunnitelmaan vuoden 1915 loppupuolella. Tukikohdan asemista neljä ja tykkipattereista ainoa ovat hävinneet. Yksi alueella olevista luolista on yksityisessä käytössä. Alueen teistä Karhusuontie, Kuismakuja, Kuismatie, Jokipellontie ja Madetojanpolku ovat ainakin osittain rakennettu entisille tykkiteille.


title: Krepost Sveaborgin maalinnoitteet

text: Marjaniemen alueelle rakennetun tukikohta XIII:n linnoitteiden rakentaminen alkoi vuonna 1915. Tukikohdan kahdesta asemasta toinen on hävinnyt. Alueella kulkeva Kunnallisneuvoksentie on rakennettu entiselle tykkitielle.


title: Krepost Sveaborgin maalinnoitteet

text: Ala-Malmin ja Viikin Latokartanon alueelle rakennetun tukikohta XIII:n linnoitteiden rakentaminen alkoi vuonna 1915. Tukikohdan alueella ollut tykkipatteri 73 on hävinnyt. Yksi alueen luolista on edelleen käytössä väestönsuojana.


title: Krepost Sveaborgin maalinnoitteet

text: Tuomarinkartanon alueelle rakennetun tukikohta XV:n linnoitteiden rakentaminen alkoi vuonna 1915. Tukikohdan kaksi asemaa ovat säilyneet suhteellisen hyvin, Tuomarinkylän kartanon lähellä sijaitsevaa asema 1 on osittain täytetty. Asema 2:n ohi kulkee edelleen tykkitie, joka on osittain peitetty hiekalla. Alueen teistä Tuomarinkylänpolku, Kartanomuseontie ja Lukupolku ovat rakennettu entiselle tykkitielle.


title: Krepost Sveaborgin maalinnoitteet

text: Torpparinmäen, Paloheinän ja Itä-Pakilan alueelle rakennetun tukikohta XVI:n linnoitteiden rakentaminen alkoi vuonna 1915. Tukikohdan asemista kolme ja toinen kahdesta tykkipatterista on hävinnyt. Säilyneen tykkipatteri 83:n aseistuksena oli kaksi 152 millimetrin Canet-tykkiä. Yksi alueen luolista on varastokäytössä. Monet jäljellä olevista asemista on osittain tai lähes kokonaan täytetty. Alueen teistä Sysimiehentie, Kytöniityntie, Miilutie, Palosuontie, Välitalontie, Elontie, Uudentuvantie, Koulumestarintie ja Yhdyskunnantie ovat rakennettu entiselle tykkitielle.


title: Krepost Sveaborgin maalinnoitteet

text: Paloheinän ja Länsi-Pakilan alueelle rakennetun tukikohta XVII:n linnoitteiden rakentaminen alkoi vuonna 1915. Tukikohdan asemista kuusi ja kaikki neljä toteutettua tykkipatteria ovat hävinneet. Yhden patterin toteutuksesta ei ole tietoa. Yksi alueen luolista on käytössä väestönsuojana.


title: Krepost Sveaborgin maalinnoitteet

text: Haltialan ja Maununnevan alueelle rakennetun tukikohta XVIII:n linnoitteiden rakentaminen alkoi vuonna 1915. Tukikohdan asemista neljä ja ainoa toteutettu tykkipatteri on hävinnyt. Yhden patterin toteutuksesta ei ole tietoa. Alueen teistä Kirjokalliontie, Kaarelantie, Vuorilinnakkeentie, Lavettitie ja Kanuunatie on rakennettu entisille tykkiteille.


title: Krepost Sveaborgin maalinnoitteet

text: Maununnevan ja Kannelmäen alueelle rakennetun tukikohta XIX:n linnoitteiden rakentaminen alkoi vuonna 1915. Tukikohdan asemista seitsemän on hävinnyt. Yhden tykkipatterin toteutuksesta ei ole tietoa. Alueen teistä Kanneltie, Kantelettarentie, Kirjokalliontie, Raitamaantie ja Runonlaulajantie on rakennettu entisille tykkiteille.


title: Krepost Sveaborgin maalinnoitteet

text: Kannelmäen alueelle rakennetun tukikohta XX:n linnoitteiden rakentaminen alkoi vuonna 1915. Alueen asemista yksi on kokonaan hävinnyt ja suurin osa ainakin osittain.


title: Krepost Sveaborgin maalinnoitteet

text: Patolan ja Itä-Pakilan alueelle rakennetun tukikohta XXI:n linnoitteiden rakentaminen alkoi vuonna 1915. Tukikohdan asemista neljä, tykkipattereista toinen, vartiotupa ja sauna ovat hävinneet. Säilyneen tykkipatteri 81:n aseistuksena oli neljä 229 millimetrin mallin 1877 linnoituskanuunaa. Alueen luolista yksi on käytössä väestönsuojana. Alueen teistä Teinintie, Rautiotie, Maanmittarintie, Manttaalitie ja Kansantie on rakennettu entisille tykkiteille.


title: Krepost Sveaborgin maalinnoitteet

text: Maunulan, Länsi-Pakilan ja Pirkkolan alueelle rakennetun tukikohta XXII:n linnoitteiden rakentaminen alkoi vuonna 1915. Tukikohdan asemista kolme ja ainoa tykkipatteri ovat kokonaan hävinneet. Alueen luolista yksi on yksityisessä käytössä. Alueen teistä Alkutie, Lepolantie ja Pakilantie on rakennettu entisille tykkiteille.


title: Krepost Sveaborgin maalinnoitteet

text: Maununnevan, Kannelmäen, Pohjois-Haagan ja Pirkkolan alueelle rakennetun tukikohta XXIII:n linnoitteiden rakentaminen alkoi vuonna 1915. Tukikohdan asemista yksi ja neljästä tykkipattereista kaksi on hävinnyt. Kummankin säilyneen tykkipatterin aseistuksena oli neljä 152 millimetrin mallin 1877 raskasta kanuunaa. Yhdessä alueen luolista toimii nykyisin autokorjaamo kahden muun ollessa varastokäytössä. Alueen teistä Näyttelijäntie, Kaarelanvierto ja Aku Korhosen tie, sekä osa Pirkkolan urheilupuiston poluista on rakennettu entisille tykkiteille.


title: Krepost Sveaborgin maalinnoitteet

text: Lassilan, Pohjois- ja Etelä-Haagan alueelle rakennetun tukikohta XXIV:n linnoitteiden rakentaminen alkoi vuonna 1915. Tukikohdan asemista seitsemän ja toteutetuista tykkipattereista yksi on kokonaan hävinnyt. Yhden tykkipatterin toteuttamisesta ei ole tietoa. Säilyneen tykkipatteri 95:n aseistuksena oli neljä 152 millimetrin mallin 1877 raskasta kanuunaa. Yksi tukikohdan suojahuoneista on käytössä väestönsuojana. Alueen teistä Kaupintie on rakennettu osittain entiselle tykkitielle.


title: Krepost Sveaborgin maalinnoitteet

text: Hakuninmaan alueelle rakennetun tukikohta XXV:n rakentaminen lisättiin linnoitussuunnitelmaan 1916. Tukikohdan numero oli toinen vuoden 1915 linnoitussuunnitelmassa varalle jätetyistä tukikohtanumeroista. Alueen neljästä asemasta yksi on kokonaan hävinnyt muiden ollessa osittain täytetty. Alueen teistä Runonlaulajantie on rakennettu entiselle tykkitielle.


title: Krepost Sveaborgin maalinnoitteet

text: Tukikohta XXVI oli toinen varalle jätetyistä tukikohtanumeroista. Seuraavan tukikohtanumeron, XXVII:n, rakentaminen käynnistyi Helsingin Konalan ja Reimarilan sekä Espoon Lintuvaaran ja Mäkkylän alueelle vuonna 1915. Tukikohdan Helsingin asemista kymmenen ja tykkipattereista yksi on kokonaan hävinnyt. Yhden tykkipatterin toteuttamisesta ei ole tietoa. Yksi tukikohdan suojahuoneista on käytössä väestönsuojana. Alueen teistä Konalantie, Kyläkirkontie, Henrikintie, Äestäjäntie, sekä Turunväylän alku on rakennettu osittain entiselle tykkitielle.


title: Krepost Sveaborgin maalinnoitteet

text: Lintuvaaran ja Mäkkylän alueelle rakennetun tukikohta XXVIII:n rakentaminen lisättiin linnoitussuunnitelmaan vuonna 1915. Alueen asemista kymmenen, kolmesta tykkipatterista yksi ja tukikohdan käyttöön rakennettu kaivo ovat hävinneet. Alueen teistä Mäkkyläntie, Armas Laniksen katu, Postipuuntie, Aseveljentie, Kommendantintie, sekä osa Turuntiestä Mäkkylän kohdalla on rakennettu entisille tykkiteille.


title: Krepost Sveaborgin maalinnoitteet

text: Pohjois-Leppävaaran alueelle rakennetun tukikohta XXIX:n rakentaminen lisättiin linnoitussuunnitelmaan vuonna 1915. Alueen asemista kaksi on hävinnyt. Yksi asema jäi toteuttamatta. Alueen teistä Vanha maantie on rakennettu entiselle tykkitielle. Kahta alueen asemista käytettiin Krepost Sveaborgin ainoissa taistelutoimissa, kun punakaartin joukko-osastot ottivat yhteen saksalaisten kanssa 11. huhtikuuta 1918. Tukikohdan asema 3:n alueelta on louhittu kiveä Mannerheimintien kiveyksiä varten.


title: Krepost Sveaborgin maalinnoitteet

text: Etelä-Leppävaaran alueelle rakennetun tukikohta XXX:n rakentaminen lisättiin linnoitussuunnitelmaan 1915. Tukikohdan asemista yksi ja tykkipattereista yksi on hävinnyt. Tukikohdan toisen tykkipatterin toteutuksesta ei ole tietoa.


title: Krepost Sveaborgin maalinnoitteet

text: Laajalahden alueelle rakennetun tukikohta XXXI:n rakentaminen lisättiin linnoitussuunnitelmaan vuonna 1915. Tukikohdan asemista osaa on täytetty. Alueelle sijoitetun kenttätykkipatterin toteutuksesta ei ole tietoa. Säilyneen tykkipatteri 108:n aseistuksena oli kaksi 152 millimetrin Canet-tykkiä. Alueen teistä Kirvuntie, Kurkijoentie, Antreantie on rakennettu entiselle tykkitielle.


title: Krepost Sveaborgin maalinnoitteet

text: Etelä-Laajalahden ja Pohjois-Tapiolan alueelle rakennetun tukikohta XXXII:n rakentaminen lisättiin linnoitussuunnitelmaan vuoden 1915 huhtikuussa. Tukikohdan asemista kahdeksan ja tykkipattereista kaksi on hävinnyt. Säilyneiden tykkipatterien aseistuksesta ei ole tarkkoja tietoja patteria 109 lukuun ottamatta, joka oli aseistettu neljällä 152 millimetrin raskaalla 190 puudan mallin 1877 kanuunalla. Alueen teistä Kivennavantie, Suotorpantie, Muolaantie, Valkjärventie ja Koivuviidantie on rakennettu entisille tykkiteille.


title: Krepost Sveaborgin maalinnoitteet

text: Lähes koko kehä I:n alkupää tukikohtien XXVII, XXX–XXXII ja XXXVI alueella vuonna 2011 valmistuneeseen Mestarintunneliin saakka on rakennettu entisille tykkiteille.


title: Krepost Sveaborgin maalinnoitteet

text:
Tapiolan alueelle rakennetun tukikohta XXXIII:n rakentaminen lisättiin linnoitussuunnitelmaan vuoden 1915 huhtikuussa. Tukikohdan asemista kolme ja tykkipattereista kaksi on hävinnyt. Yksi tukikohdan tykkipattereista, Miessaaren patteri 115, kuuluu meririntamaan. Toisen säilyneen patterin aseistuksena oli kolme 152 millimetrin Canet-tykkiä. Alueen teistä Kivennavantie, Suotorpantie, Muolaantie, Valkjärventie ja Koivuviidantie on rakennettu entisille tykkiteille.
Haukilahden ja Westendin alueille rakennetun tukikohta XXXIV:n rakentaminen lisättiin linnoitussuunnitelmaan vuoden 1915 huhtikuussa. Tukikohdan asemista neljä, ainoa tykkipatteri, sekä kaksi vartiotupaa ovat hävinneet. Alueen teistä Hiiralantie, Ankkurisaarentie, Westendintie ja Westendin puistotie on rakennettu entisille tykkiteille.


title: Krepost Sveaborgin maalinnoitteet

text: Reimarilan, Marttilan ja Pajamäen alueille rakennetun tukikohta XXXV:n rakentaminen lisättiin linnoitussuunnitelmaan vuonna 1915. Tukikohdan asemista neljä, tykkipattereista yksi sekä alueen kaksi vartiotupaa ovat hävinneet. Alueen teistä Korsutie, Partiotie, Strömbergintie, Jännetie, Kolkkapojantie, sekä osa Kaupintiestä on rakennettu entisille tykkiteille.


title: Krepost Sveaborgin maalinnoitteet

text: Ruukinrannan alueelle rakennetun tukikohta XXXVI:n rakentaminen lisättiin linnoitussuunnitelmaan vuonna 1915. Tukikohdan asemaksi merkattu kasarmi, myöhemmin Leppävaaran suojeluskuntatalona palvellut rakennus purettiin 1958 Turunväylän rakennustöiden yhteydessä. Tukikohdan kaksi tykkipatteria ovat hävinneet. Alueen teistä Gallen-Kallelan tie, Ville Vallgrenin tie, Ruukinrannantie ja Elfvikintie on rakennettu entisille tykkiteille.


title: Krepost Sveaborgin maalinnoitteet

text: Tapiolan, Otaniemen ja Lauttasaaren Vaskiniemen alueelle rakennetun tukikohta XXXVII:n rakentaminen lisättiin linnoitussuunnitelmaan vuoden 1915 huhtikuussa. Lauttasaaren tykkipatterin paikalla oli ollut jo 1855 rakennettu patteri, jota oli uusittu kertaalleen vuonna 1885. Tukikohdan asemista kolme on hävinnyt. Lauttasaaren patterin aseistuksena oli neljä 229 millimetrin tykkiä. Tukikohdan yhteyteen suunniteltua kasarmialuetta ei ehditty toteuttaa. Alueen teistä Miestentie, Otsolahdentie, Otsolahdenkallio ja Tapiolantie on rakennettu entisille tykkiteille.


title: Kartik Swami

text: Kartik Swami joskus myös piirikunnan mukaan Jumla () oli kylä, joka toimi Nepalin Keskilännen kehitysalueen 388 713 asukkaan Karnalin vyöhykkeen ja sen 108 921 asukkaan (2011) Jumlan piirikunnan keskuksena. Keskustaajaman itäpuolella on lyhyt, noin 600 metrin kiitotiellä varustettu Jumlan lentoasema.


title: Kartik Swami

text: Vuoden 2011 väestönlaskennan aikaan Jumlan piirikunnassa ei ollut yhtään kaupunkia. Kartik Swamin kyläsuunnittelukomitean (VDC) eli Jumlan keskustaajaman väkiluku oli 2 186 (2011).


title: Kartik Swami

text: Toukokuussa 2014 Jumlan piirikuntaan perustettiin sen asukasluvultaan suurimman kyläkomitean (VDC, 8 491 as. 2011.) mukaan nimetty ensimmäinen kaupunki Chandan Nath. Toukokuussa 2014 useita läheisiä kyläkomiteoita (Mahatgaun, Talium, Kartik Swami ja Chandannat) yhdistettiin uudeksi kaupungiksi, ja tällä saavutettiin yli 10 000 asukkaan minimitavoitekoko. Aimpi Jumlan piirikunnan keskuskylä Kartik Swami sulautui osaksi uutta kaupunkia. Vuoden 2011 asukaslukujen perusteella uuden kaupungin laskennallinen väkiluku olisi noin 19 047 as.


title: Yli-Lauroselan talomuseo

text: Yli-Lauroselan talomuseo on Ilmajoen kirkonkylässä sijaitseva pohjalaistalo ja sen pihapiiri. Yli-Laurosela entistettiin 1970-luvulla Museoviraston johdolla eteläpohjalaista talonpoikaista rakennusperinnettä vaalivaksi ja esitteleväksi museoksi, joka avattiin yleisölle vuonna 1978. Museoviraston määrärahasupistusten vuoksi museon aukiolo on ollut 2010-luvulla vaakalaudalla, mutta sitä on onnistuttu pitämään auki kesäisin Ilmajoen kunnan myötävaikutuksella. 2010-luvun loppupuolella talomuseossa on järjestetty pakohuonepelitoimintaa.


title: Yli-Lauroselan talomuseo

text: Vuonna 1848 valmistunut Yli-Lauroselan tilan päärakennus on esimerkki vauraasta eteläpohjalaisesta 1800-luvun talonpoikaistalosta. Kaksikerroksisessa rakennuksessa yhtyvät pohjalainen rakennusperinne ja empiretyylistä omaksutut piirteet. Päärakennus on sisustettu ilmentämään 1900-luvun alkupuolta. Päärakennuksen lisäksi pihapiiriin kuuluu yhdeksän talousrakennusta: luttirati, paja, vellisauna, puuliiveri, ajo- ja tarvekaluvaja, hyysit eli ulkokäymälät, talli ja navetta.


title: Yli-Lauroselan talomuseo

text: Yli-Lauroselan pihapiiri kuuluu Suomen valtakunnallisesti merkittäviin rakennettuihin kulttuuriympäristöihin.


title: Yli-Lauroselan talomuseo

text: Yli-Lauroselan tila on syntynyt, kun ainakin 1600-luvulta periytyvä Lauroselan kantatila jakaantui kahtia Ala- ja Yli-Lauroselaksi. Yli-Lauroselan noin 350 hehtaarin maaomaisuus jakaantui 1900-luvun alussa seitsemään eri lohkoon. Noin 400 metrin levyinen kotipalsta alkoi Kyrönjoesta ja jatkui noin 12 kilometrin pituisena sarkana, joka käsitti pihapiirin lisäksi peltoa ja metsää. Viisi niittyä ja metsäpalsta sijaitsivat 8–16 kilometrin etäisyydellä talosta, osa niityistä Alajoen viljelylakeudella.


title: Yli-Lauroselan talomuseo

text: Yli-Lauroselaa isännöivät viimeksi sisarukset Frans (1882–1962) ja Eliina (1876–1953) Yli-Laurosela. Vuonna 1971 valtio osti Yli-Lauroselan Fransin ja Eliinan perikunnalta, ja tila luovutettiin Museoviraston hallintaan.


title: Yli-Lauroselan talomuseo

text: Museovirasto entisti Yli-Lauroselan rakennukset vuosina 1972–1977. Päärakennus konservoitiin 1900-luvun alun asuun, sisustettiin Ilmajoelta löytynein esinein ja varustettiin keskuslämmityksellä. Piharakennuksia jouduttiin kengittämään ja niiden kattoja uusimaan. 2000-luvulla rakennusten vajoamista on pyritty estämään salaojin sekä nosto- ja tukitoimenpitein.


title: Karuselli (tuoli)

text:
Karuselli on Yrjö Kukkapuron suunnittelema, vuonna 1965 julkistettu nojatuolimalli, josta on tullut yksi suomalaisen muotoilun klassikoista ja kansainvälisesti tunnetuimmista lepotuoleista. Sen materiaaleja ovat lasikuidulla vahvistettu lujitemuovi, teräs ja verhoilunahka. Karuselli-tuoli on otettu monien museoiden, kuten New Yorkin modernin taiteen museon ja Lontoon Victoria and Albert Museumin kokoelmiin.
1950-luvun lopulta alkaen muotoilija Yrjö Kukkapuro tutki ”lasikuidun” eli lujitemuovin käyttöä huonekalujen uutena materiaalina. Hän hioi tuolin muotoa useita vuosia parhaan mahdollisen ergonomian saavuttamiseksi. Hän taivutti aihion ohuesta katiskaverkosta käyttäen apuna omaa kehoaan. Hän päällysti aihion kipsiin kastetulla säkkikankaalla, ja lopullinen muoto alkoi hahmottua kipsiä lisäämällä ja pois veistämällä kananmunankuorta muistuttavasta ohuesta, valkoisesta aihiosta. Tämä vaihe kesti vuoden verran, kunnes vuoden 1964 lopussa Kukkapuro valmisti ensimmäiset lasikuitulaminoidut prototyypit tuolista.


title: Karuselli (tuoli)

text: Tässä vaiheessa Kukkapuro oli jo päättänyt, että tuoliosa keinuisi käsinojiensa varassa. U:n muotoinen teräskaari syntyi helposti ratkaisuksi istuinosan kannattelemiseen, mutta oikeanlaisen jalkarakenteen löytäminen aiheutti suuria ongelmia. Lopulta ratkaisuksi tuli laminoida sekin lasikuidusta.


title: Karuselli (tuoli)

text: Tuolin nahkaverhoilun alla on vain ohut vaahtokumipehmuste. Alun perin verhoiluosa oli irrallinen ja kiinnitettiin lasikuituistuimeen neppareilla, mutta tällä tekniikalla verhoiluista ei saatu täysin mittatarkkoja eikä keskenään samanlaisia. Pian päädyttiin liimaamaan verhoilu rungon pintaan kiinni ja kiinnittämään se reunoiltaan runkoon niiteillä.


title: Karuselli (tuoli)

text: Tuolin valmistajaksi ja markkinoijaksi aiotun Haimi Oy:n toimitusjohtaja Gunnar Haimi oli aluksi järkyttynyt nähdessään omituisen näköisen tuolin. Hän muutti mielensä, kun sattumalta liikkeeseen tullut kuopiolainen hammaslääkärimies koeistui prototyypin ja tilasi saman tien tuolin itselleen. Nimen pyörivälle tuolille keksi Kukkapuron pieni tytär Isa.


title: Karuselli (tuoli)

text: Karuselli esiteltiin julkisesti ensi kerran Kölnin huonekalumessuilla tammikuussa 1965, ja sitä myytiin tuhansia kappaleita Suomeen ja ulkomaille ennen 1970-luvun öljykriisiä, joka moninkertaisti kaikkien muovimateriaalien hinnan. Verhoilijamestari Aimo Hirvonen oli pitkään ainoa, joka hallitsi Karusellin hyvin vaativan nahkaverhoilun teon. Sittemmin kuuluisaksi sisustusguruksi noussut Terence Conran valmisti Karuselli-tuolia 1960-luvulla lisenssillä Britanniassa.


title: Karuselli (tuoli)

text: Karuselli-tuoli aloitti Yrjö Kukkapuron kymmenkunta vuotta kestäneen lasikuituhuonekalujen suunnittelukauden, jonka tuloksena syntyivät Karusellia pienemmät "418-" ja "Junior"-tuolit sekä "Saturnus"-sarja nojatuoleineen ja sohvapöytineen. 1960- ja 1970-lukujen vaihteessa Kukkapuro teki kokeiluja myös ABS-muovin käytössä, kunnes öljykriisi teki muovin käytön huonekaluissa kannattamattomaksi ja Kukkapuro siirtyi perinteisempien materiaalien kuten vanerin ja teräsputkirunkojen käyttöön. Karuselli-tuoli on kuitenkin pysynyt tuotannossa tähän päivään saakka. Alkuperäisestä valmistajasta Haimi Oy:stä muodostui 1980-luvun alussa Avarte Oy, joka valmisti muun muassa Yrjö Kukkapuron suunnittelemia kalusteita konkurssiinsa 2013 saakka. Nykyisin Karuselli-tuolia valmistaa sveitsiläisen Vitran omistukseen 2013 siirtynyt suomalainen Artek.


title: Karuselli (tuoli)

text: Vuoden 1969 Haimin tuoteluettelossa Karusellin verhoilun vakiovärejä olivat valkoinen, musta, sininen, punainen ja beige. Tilauksesta sai muitakin värejä. Haimin aikana lasikuiturungon pinta oli himmeä, ja vasta Avarten aikana siitä onnistuttiin tekemään Kukkapuron alun perinkin haluama kiiltävä, väreinä valkoinen tai musta. Tuoliin on saatavissa myös samaa muotokieltä edustava rahi.


title: Zaxxon

text: Zaxxon () on Segan vuonna 1982 julkaisema kolikkopeli, joka oli isometrinen räiskintäpeli. Peli on julkaistu myös useille muille alustoille.


title: Zaxxon

text: Peli oli aikanaan harvinaislaatuinen ja nimetty aksonometrisen kuvaprojektion mukaan, mutta teknisesti kyseessä on isometrinen projektio.


title: Zaxxon

text: Pelille on myös julkaistu jatko-osia kuten "Super Zaxxon".


title: Everton Ribeiro

text: Everton Augusto de Barros Ribeiro (s. 10. huhtikuuta 1989 Arujá) on brasilialainen jalkapalloilija, pelipaikaltaan oikea laitalinkki. Hän edustaa kaudella 2014–2015 arabiemiirikuntalaista Al-Ahlia.


title: Everton Ribeiro

text: Ribeiro teki ensiesiintymisensä Brasilian pääsarjassa kaudella 2007 edustaen Corinthiansia. Hän pelasi seurassa viisi pääsarjaottelua vuosina 2007–2008. Vuosina 2008–2010 Ribeiro pelasi toiseksi korkeimmalla sarjatasolla São Caetanossa. Tämän jälkeen hän pelasi pääsarjaa ensin Coritibassa vuosina 2011–2012 ja sitten Cruzeirossa vuosina 2013–2014. Cruzeirossa hän voitti mestaruuden molemmilla kausillaan.


title: Everton Ribeiro

text: Tammikuussa 2015 Ribeiro siirtyi 15 miljoonan euron siirtosummalla arabiemiirikuntalaiseen Al-Ahliin.


title: Everton Ribeiro

text: Brasilian maajoukkueessa Ribeiro teki ensiesiintymisensä vuonna 2014.


title: Antti Kari

text: Olli Antti Johannes Kari (4. huhtikuuta 1949 Helsinki – 23. huhtikuuta 2015 Fuengirola, Espanja) oli suomalainen elokuva-animaattori, -leikkaaja ja -ohjaaja. Hän valmistui 1978 Taideteollisen korkeakoulun elokuvataiteen laitokselta, mutta oli tehnyt jo ennen valmistumistaan paljon animaatioita. Yhdessä Marja Westerisen kanssa hän sai animaatioelokuvasta "Sähkölintupuutarha" (1974) Jussi-palkinnon ja Valtion elokuvapalkinnon. Hänen käsialaansa oli Yleisradion Tv1:n uutisten tunnus, jota käytettiin 1982–1985. Eino Leinon "Helkavirsien" runoihin "Mennyt manner" ja "Ukonlintu" pohjautuvista tietokoneanimaatioista (1979-82) hän sai Zagrebin animaatiofestivaalilla palkinnon, ja niiden ansiosta hänet kutsuttiin 1984 luennoimaan tietokonetaiteen tapahtumaan Imaginaan. Hän oli perustamassa Taideteollisen korkeakoulun Image Media Institutea (nyk. Media Lab).


title: HMS Laxen (1914)

text: HMS Laxen (runkonumero L) oli Ruotsin laivaston vuonna 1915 palvelukseenotettu Laxen-luokan sukellusvene.


title: HMS Laxen (1914)

text: Alus tilattiin Karlskronan laivastontelakalta ja se laskettiin vesille 1914. Alus liitettiin laivastoon 22. helmikuuta 1915.


title: HMS Laxen (1914)

text: Alus poistettiin palveluksesta 1935 ja sen myöhempi kohtalo on tuntematon.


title: HMS Gäddan (1915)

text: HMS Gäddan (runkonumerot G ja Gd) oli Ruotsin laivaston vuonna 1915 palvelukseenotettu Laxen-luokan sukellusvene.


title: HMS Gäddan (1915)

text: Alus tilattiin Karlskronan laivastontelakalta ja se laskettiin vesille 1915. Alus liitettiin laivastoon vielä samana vuonna 14. huhtikuuta.


title: HMS Gäddan (1915)


title: HMS Svärdfisken (1914)

text: HMS Svärdfisken oli Ruotsin laivaston vuonna 1914 palvelukseenotettu Svärdfisken-luokan sukellusvene.


title: HMS Svärdfisken (1914)

text: Alus tilattiin Malmöstä Kockums Mekaniska Verkstads AB:lta ja se laskettiin vesille 30. elokuuta 1914. Alus liitettiin laivastoon vielä saman vuoden lopulla 12. lokakuuta.


title: HMS Svärdfisken (1914)

text: Alus poistettiin palveluksesta 27. marraskuuta 1936 ja sen myöhempi kohtalo on tuntematon.


title: HMS Tumlaren (1914)

text: HMS Tumlaren oli Ruotsin laivaston vuonna 1914 palvelukseenotettu Svärdfisken-luokan sukellusvene.


title: HMS Tumlaren (1914)

text: Alus tilattiin Malmöstä Kockums Mekaniska Verkstads AB:lta ja se laskettiin vesille 14. lokakuuta 1914. Alus liitettiin laivastoon vielä saman vuoden lopulla 10. joulukuuta.


title: HMS Tumlaren (1914)


title: Ken

text: Ken on miehen etunimi. Länsimaissa nimi käsitetään yleensä skotlantilaisperäisen Kennet-nimen lyhentymäksi, mutta nimi esiintyy myös Japanissa, jossa se johtuu "tervettä" tai "voimakasta" tarkoittavasta japanin kielen sanasta.


title: Ken

text: Suomessa nimi Ken on Väestörekisterikeskuksen tietojen mukaan annettu vuoden 2009 loppuun mennessä noin 320 henkilölle. Kenin nimipäivä on suomenruotsalaisen kalenterin mukaan 11. toukokuuta. Nimi lisättiin kalenteriin vuonna 2015.


title: Pyhän Marian kirkko (Llanfair-yn-y-Cwmwd)

text:
Pyhän Marian kirkko on keskiajalta peräisin oleva pieni kirkko Dwyranin kylässä Walesissa. Se on Grade II* -luokan rakennussuojelukohde. Kirko jäi pitkälti alkuperäiseen asuunsa 1800-luvulla, jolloin monissa Angleseyn vanhoissa kirkoissa tehtiin remontteja. Siksi sitä pidetään tärkeänä muinaisjäännöksenä.
Pohjoisseinällä on 1200-luvulle ajoitettu hauta-arkun kansi, johon on kaiverrettu ristiaiheinen koriste.


title: Kent (nimi)

text: Kent on miehen etunimi. Nimi käsitetään yleensä skotlantilaisperäisen Kennet-nimen lyhentymäksi mutta se voi tarkoittaa myös Englannin Kentin alueen asukasta.


title: Kent (nimi)

text: Suomessa nimi Kent on Väestörekisterikeskuksen tietojen mukaan annettu vuoden 2009 loppuun mennessä noin 810 henkilölle. Kentin nimipäivä on suomenruotsalaisen kalenterin mukaan 11. toukokuuta.


title: HMS Hajen (1904)

text: HMS Hajen (runkonumerot 1) oli Ruotsin laivaston vuonna 1904 valmistunut ensimmäinen sukellusvene.


title: HMS Hajen (1904)

text: Meri-insinööri Carl Richson lähetettiin 1900 Yhdysvaltoihin opiskelemaan sukellusveneiden valmistusta. Vuonna 1902 Ruotsin parlamentti äänesti sukellusveneiden hankinnasta, minkä kuningas vahvisti 28. marraskuuta. Richson aloitti Holland-tyyppisen aluksen valmistuksen Tukholman laivastontelakan vanhalla kaleeritelakalla. Alus laskettiin vesille 16. heinäkuuta 1904 ja se liitettiin laivastoon vielä samana vuonna 18. marraskuuta.


title: HMS Hajen (1904)

text: Alus siirrettiin kesällä 1905 Ruotsin länsirannikolle kuten pääosa muustakin laivastosta pitkin Götan kanavaa Norjan kanssa syntyneen kriisin vuoksi. Se nimettiin "HMS Undervattenbåten N:r 1:ksi" vuonna 1909. Vuosina 1915-1916 alus oli modernisoitava Bergsunds Mekaniska Verkstads AB:n telakalla, jolloin sitä pidennettiin 23,3 metriin rakennettaessa keula ja kansirakenteet uudelleen. Aluksen voimanlähteeksi vaihdettiin 1916 150 hevosvoiman 4-sylinterinen Atlas UII -dieselmoottori. Ensimmäisen maailmansodan viimeisenä vuonna alusta pidettiin edelleen kunnossa. Se poistettiin palveluksesta 25. elokuuta 1922, jolloin siitä poistettiin moottorit sekä muita kunnossa olevia osia. Vuodesta 1932 alkaen alus on ollut maissa merimuseossa () näytteillä.


title: Ultrasuodatus

text: Ultrasuodatus on kalvosuodatusmenetelmä, jossa suodatettava liuos johdetaan puoliläpäisevän kalvon läpi suurella paineella. Kalvon läpi kulkeutuvat tyypillisesti vain pienet molekyylit suodokseen ja kalvolle pidättyvät ja konsentroituvat molekyylit, jotka ovat kooltaan 1–100 nm ja joiden massa on 1–1000 kDa. Ultrasuodatusta käytetään useisiin tarkoituksiin muun muassa veden puhdistamiseen, elintarviketeollisuudessa ja bioprosessiteollisuudessa.


title: Ultrasuodatus

text: Ultrasuodatuksessa suodattimena toimii pieniä reikiä sisältävät puoliläpäisevät kalvot. Aikaisemmin kalvojen materiaalina käytettiin nitroselluloosaa, mutta nykyään käytetään seluuloosaa tai muita sen johdannaisia, polyeetterisulfonia, polyvinyylialkoholia, polyamideja, fluorattuja polymeerejä kuten polyvinylideenifluoridia tai epäorgaanisia materiaaleja. Selluloosakalvojen etuna on hydrofiilisyys ja tukkeutumattomuus, mutta huonona puolena on herkkyys lämpötiloille ja mirobeille. Polyeetterisulfonilla ja fluoratuilla polymeereillä ei ole näitä ongelmia, mutta haittapuolena on niiden hydrofobisuus, mikä heikentää veden virtausta läpi ja liian korkea pH voi vaurioittaa niitä. Epäorgaanisten materiaalien etuna on stabiilius useita liuottimia ja olosuhteita kohtaan, mutta ne ovat hauraita ja kalliita.


title: Ultrasuodatus

text: Ultrasuodatusta käytetään useissa eri tarkoituksissa, tyypillisesti suodattamaan kolloidisia seoksia. Juomaveden puhdistuksessa sitä käytetään poistamaan vedestä bakteereja ja muita riittävän kookkaita epäpuhtauksia. Elintarviketekniikassa menetelmää käytetään mehujen kirkastamiseen, viinin sterilisointiin, vehnän proteiinien erottamiseen sekä juuston ja jogurtin valmistusprosesseissa. Bioprosesseissa sitä käytetään veren puhdistamiseen, teollisuusentsyymien konsentrointiin, antibioottien ja muiden arvokkaiden komponenttien erottamiseen ja puhdistamiseen sekä suodattamaan bakteerit ja virukset pois liuoksesta.